cyanic-selkie/wikianc huggingface dataset:
ಸಮೇತನಹಳ್ಳಿ ರಾಮರಾವ್
ಜೀವನ
ಸಮೇತನಹಳ್ಳಿ ರಾಮರಾಯರು ನವೆಂಬರ್ ೨೪, ೧೯೧೭ರಲ್ಲಿ ಬೆಂಗಳೂರು ಜಿಲ್ಲೆಯ ಹೊಸಕೋಟೆ ತಾಲ್ಲೂಕಿನ ಸಮೇತನ ಹಳ್ಳಿಯಲ್ಲಿ ಜನಿಸಿದರು. ಅವರ ತಂದೆ ಶ್ರೀನಿವಾಸರಾವ್, ತಾಯಿ ರುಕ್ಮಿಣಿಯಮ್ಮ. ಅವರ ಪ್ರಾರಂಭಿಕ ಶಿಕ್ಷಣ ಬೋದನ ಹೊಸಹಳ್ಳಿ, ಮೈಸೂರು, ದೊಡ್ಡಬಳ್ಳಾಪುರಗಳಲ್ಲಿ ನಡೆದು. ಬೆಂಗಳೂರು ಸೆಂಟ್ರಲ್ ಹೈಸ್ಕೂಲಿನಿಂದ ಎಸ್.ಎಸ್.ಎಲ್.ಸಿ ತೇರ್ಗಡೆ ಹೊಂದಿದರು.
ಮುಂದೆ ರಾಮರಾಯರು ಉದ್ಯೋಗಕ್ಕಾಗಿ ಕೆಲಕಾಲ ವೈಮಾನಿಕ ಕಚೇರಿ, ಸೈನಿಕ ಕಚೇರಿಗಳಲ್ಲಿ ಕಾರ್ಯ ನಿರ್ವಹಿಸಿ ನಂತರದಲ್ಲಿ  ಮೈಸೂರು ಸರ್ಕಾರದ  ಆರೋಗ್ಯ ಇಲಾಖೆಯಲ್ಲಿ ಸ್ಯಾನಿಟರಿ ಇನ್‌ಸ್ಪೆಕ್ಟರಾಗಿ ಕಾರ್ಯನಿರ್ವಹಿಸಿದರು. ಬೆಂಗಳೂರು ಪುರಸಭೆ, ಹಾಸನ ಪುರಸಭೆ, ಬ್ಯೂರೊ ಆಫ್ ಮಲೇರಿಯಾಲಜಿ ಮುಂತಾದ ಕಡೆ ಹಿರಿಯ ಆರೋಗ್ಯ ತಪಾಸಣಾಧಿಕಾರಿಗಳಾಗಿ ಮಧುಗಿರಿ ಪುರಸಭೆ, ಪಾಂಡವಪುರ ಆರೋಗ್ಯ ಕೇಂದ್ರ, ನಂಜನಗೂಡು ತಾಲ್ಲೂಕು, ಹೊಸಕೋಟೆ ಆರೋಗ್ಯಕೇಂದ್ರ, ಹೀಗೆ ಹಲವೆಡೆ ಸೇವೆ ಸಲ್ಲಿಸಿ ನಿವೃತ್ತಿ ಹೊಂದಿದರು.
ಸಾಹಿತ್ಯ ಲೋಕದಲ್ಲಿ
ರಾಮರಾಯರಿಗೆ ಸಾಹಿತ್ಯದಲ್ಲಿ ಅಪಾರ ಒಲವು. ಹೀಗೆ ಬೆಳೆದ ಸಾಹಿತ್ಯದ ಒಲವಿನಿಂದ ಅವರು ಅನೇಕ ಕೃತಿಗಳನ್ನು ರಚಿಸಿದರು. ಭೀಷ್ಮ ಸಂಕಲ್ಪ, ತಲಕಾಡುಗೊಂಡ, ಮಹಾಶ್ವೇತೆ, ಶಿಲ್ಪಸಂಗೀತ, ದ್ರೋಹಾಡಂಬರ, ಶ್ರೀಕೃಷ್ಣ ಮಾನಸ ಮುಂತಾದ ಹತ್ತು ನಾಟಕಗಳು; ಎಲೆ ಮರೆಯ ಹೂ, ಮೊನೆಗಾರ, ನೃತ್ಯ ಸರಸ್ವತಿ, ಯದುವೊಡೆಯ, ಸಿರಿಯಲದೇವಿ ಮೊದಲ್ಗೊಂಡು ಒಂಬತ್ತು ಕಾದಂಬರಿಗಳು; ಸ್ವರ್ಗ ಸೋಪಾನ, ಪ್ರಾಣವೀಣೆ, ಈಸಬೇಕು ಮುಂತಾದ ಕಥಾ ಸಂಕಲನಗಳು; ರಾಸಲೀಲೆ ಎಂಬ ಗೀತನಾಟಕ; ಶಾಕುಂತಲಾ ಮಹಾಕಾವ್ಯ;   ಟಿಪ್ಪು ಸುಲ್ತಾನ ಎಂಬ ಅನುವಾದ; ಆತ್ಮಕಥೆಯಾದ ಕೋಟೆಮನೆ ಮುಂತಾದ ೨೯ಕ್ಕೂ ಹೆಚ್ಚು ಕೃತಿಗಳನ್ನು ಪ್ರಕಟಪಡಿಸಿದರು.
ರಾಮರಾಯರ ಎಲೆಮರೆಯ ಹೂ ಪ್ರೌಢಶಾಲಾ ತರಗತಿಗೆ, ತಲಕಾಡುಗೊಂಡ ನಾಟಕ ಬಿ.ಎ, ಬಿ.ಎಸ್‌ಸಿ ಮತ್ತು ಪಿ.ಯು. ತರಗತಿಗಳಿಗೆ, ಸವತಿ ಗಂಧವಾರಣೆ ಕಾದಂಬರಿ ಬಿಕಾಂ ತರಗತಿಗೆ, ನಾಟ್ಯಮಂದಾರ ನಾಟಕ ಬಿ.ಎ. ತರಗತಿಗೆ ಪಠ್ಯಪುಸ್ತಕಗಳಾಗಿ ಆಯ್ಕೆಯಾಗಿದ್ದವು.
ದತ್ತಿ ಸ್ಥಾಪನೆ
ಸಮೇತನಹಳ್ಳಿ ರಾಮರಾಯರ ಶ್ರೀಮತಿಯವರ ಹೆಸರಿನಲ್ಲಿ ಸಾಹಿತ್ಯ ಪರಿಷತ್ತಿನಲ್ಲಿ ದತ್ತಿನಿಧಿ ಸ್ಥಾಪನೆ; ರಾಮರಾಯರ  ಹೆಸರಿನಲ್ಲಿ ಬಿ.ಎಂ.ಶ್ರೀ. ಪ್ರತಿಷ್ಠಾನ ಮತ್ತು ಗೋಖಲೆ ಸಾರ್ವಜನಿಕ ಸಂಸ್ಥೆಯಲ್ಲಿ ದತ್ತಿನಿಧಿ ಸ್ಥಾಪನೆಗಳು ಸಮೇತನಹಳ್ಳಿ ರಾಮರಾಯರ ಹೆಸರಿನಲ್ಲಿ ಉತ್ತಮ ಕೆಲಸಗಳು ಮುಂದುವರೆಯುವಂತೆ ಮಾಡಿವೆ.
ವಿದಾಯ
ಸಮೇತನಹಳ್ಳಿ ರಾಮರಾಯರು ಅಕ್ಟೋಬರ್ ೫, ೧೯೯೯ರ ವರ್ಷದಲ್ಲಿ ಈ ಲೋಕವನ್ನಗಲಿದರು.
ಆಕರಗಳು
ವರ್ಗ:ಕನ್ನಡ ಸಾಹಿತ್ಯ ಸಮೇತನಹಳ್ಳಿ ರಾಮರಾಯ
ನಿರಪೇಕ್ಷ ಶೂನ್ಯ
ಆವಿಷ್ಕಾರ
ಒಂದು ಅನಿಲದ ಘನಗಾತ್ರ, ಒತ್ತಡ ಮತ್ತು ಉಷ್ಣತೆಗಳಿಗೆ ಸಂಬಂಧ ಪಟ್ಟಂತೆ ಅಧ್ಯಯನಗಳನ್ನು ನಡೆಸುವಲ್ಲಿ ಈ ಉಷ್ಣತಾಮಾನಪದ್ಧತಿ ಅಕಸ್ಮಾತ್ತಾಗಿ ಒದಗಿಬರಲು ಅವಕಾಶವಾಯಿತು. ಇದರ ರಚನೆಗೆ ಪೋಷಕವಾಗುವ ಹಿನ್ನೆಲೆಯ ವಿವರವಿಷ್ಟು. ನಿಯುತ ಪರಿಮಾಣದ ದ್ರವ್ಯರಾಶಿಯಿರುವ ಒಂದು ಅನಿಲದ ಘನಗಾತ್ರ (V) ಸ್ಥಿರವಾಗಿರುವಂತೆ ಅದರ ಉಷ್ಣತೆಯನ್ನು (T) ಮಾತ್ರ ಹೆಚ್ಚಿಸುತ್ತ ಹೋದಾಗಲೆಲ್ಲ ಆ ಅನಿಲದ ಒತ್ತಡ (P) ವ್ಯತ್ಯಾಸವಾಗುವುದನ್ನೂ ಹಾಗೆಯೇ ನಿಯತ ಪರಿಮಾಣದ ದ್ರವ್ಯರಾಶಿಯಿರುವ ಒಂದು ಅನಿಲದ ಒತ್ತಡ (P) ಸ್ಥರವಾಗಿರುವಂತೆ ಅದರ ಉಷ್ಣತೆಯನ್ನು (T) ಮಾತ್ರ ಹೆಚ್ಚಿಸುತ್ತ ಹೋದಾಗಲೆಲ್ಲ ಆ ಅನಿಲದ ಘನ ಗಾತ್ರ (v) ವ್ಯತ್ಯಾಸವಾಗುವುದನ್ನೂ ಫ್ರೆಂಚ್ ಭೌತಶಾಸ್ತ್ರಜ್ಞ ಜೆ.ಎ.ಸಿ. ಚಾರಲ್ಸ್ (1746-1823) ತಾನು ಮಾಡುತ್ತದ್ದ ಅನಿಲದ ಮೇಲಣ ಪ್ರಯೋಗದ ಸಮಯದಲ್ಲಿ ಗಮನಿಸಿದ್ದ. ಇದನ್ನು ಒಂದು ನಿಯಮವಾಗಿ ರೂಪಿಸಿದ. ಪ್ರತಿ 1 ಸೆಂಟಿಗ್ರೇಡ್ ಉಷ್ಣತೆಯ ಕುಸಿತಕ್ಕೂ ಅನಿಲಗಳು ಅವು 00ಸೆಂ.ಯಲ್ಲಿನ ಘನಗಾತ್ರದ 1/273 ರಷ್ಟನ್ನು ಕಳೆದುಕೊಳ್ಳುತ್ತವೆ ಎಂಬುದು ಚಾರಲ್ಸನ ನಿಯಮ.
ಬಾಹ್ಯ ಸಂಪರ್ಕಗಳು
ವರ್ಗ:ಭೌತಶಾಸ್ತ್ರ
ಸಿಂಧುತಾಯಿ ಸಪ್ಕಾಲ್
ಸಿಂಧುತಾಯಿ ಸಪ್ಕಾಲ್ (ಇಂಗ್ಲೀಷ್: Sindhutai Sapkal), "ಅನಾಥರ ತಾಯಿ" ಎಂದು ಪ್ರೀತಿಯಿಂದ ಕರೆಯಲ್ಪಡುವ ಸಿಂಧುತಾಯಿ ಸಪ್ಕಾಲ್ ರವರು ಭಾರತದ ಸಾಮಾಜಿಕ ಕ್ರಿಯಾವಾದಿ ಹಾಗೂ ಸಾಮಾಜಿಕ ಕಾರ್ಯಕರ್ತರಾಗಿದ್ದಾರೆ. ವಿಶೇಷವಾಗಿ ಭಾರತದಲ್ಲಿ ಅನಾಥ ಮಕ್ಕಳನ್ನು ಬೆಳೆಸುವಲ್ಲಿ ಅವರು ಕೆಲಸ ಮಾಡಿದ್ದಾರೆ. ಸಿಂಧುತಾಯಿ ಅವರಿಗೆ ೨೦೧೬ ರಲ್ಲಿ ಡಿವೈ ಪಾಟೀಲ್ ಇನ್ಸ್ಟಿಟ್ಯೂಟ್ ಆಫ್ ಟೆಕ್ನಾಲಜಿ ಅಂಡ್ ರಿಸರ್ಚ್ ಇಂದ ಸಾಹಿತ್ಯದಲ್ಲಿ ಡಾಕ್ಟರೇಟ್ ಪದವಿ ನೀಡಲಾಗಿದೆ.
ಆರಂಭಿಕ ಜೀವನ ಮತ್ತು ಶಿಕ್ಷಣ
ಸಿಂಧುತಾಯಿ ಸಪ್ಕಾಲ್ ರವರು ದಿನಾಂಕ ೧೪ ನವೆಂಬರ್ ೧೯೪೮ ರಂದು ವಾರ್ಧಾ ಜಿಲ್ಲೆಯ ಮಹಾರಾಷ್ಟ್ರದ ಪಿಂಪ್ರಿ ಮೆಘೆ ಗ್ರಾಮದಲ್ಲಿ ಅಭಿನಾಂಜಿ ಸತೆ ಅವರಿಗೆ ಜನಿಸಿದರು. ಇವರ ತಂದೆ ವೃತ್ತಿಯಲ್ಲಿ ಆಕಳು ಪಾಲನೆ ಮಾಡುವ ಕುಟುಂಬದವರು. ಅನಗತ್ಯ ಮಗು ಎಂಬ ಕಾರಣ ಇಟ್ಟುಕೊಂಡು ಅವರನ್ನು ಚಿಂದಿ ಎಂದು ಹೆಸರಿನಿಂದ ಕರೆಯುತ್ತಿದ್ದರು (ಮರಾಠಿಯ "ಹರಿದ ತುಂಡು ಬಟ್ಟೆ"). ಆದಾಗ್ಯೂ, ಆಕೆಯ ತಂದೆ ಸಿಂಧುತಾಯಿಯನ್ನು ತನ್ನ ತಾಯಿಯ ಇಚ್ಛೆಗೆ ವಿರುದ್ಧವಾಗಿ ಶಿಕ್ಷಣವನ್ನು ಕೊಡಿಸುವುದರಲ್ಲಿ ಉತ್ಸುಕರಾಗಿದ್ದರು. ಆಕೆಯ ತಂದೆ ಅಭಿಮಂಜೀ ಜಾನುವಾರು ಮೇಯುವಿಕೆಯ ನೆಪದಲ್ಲಿ ಆಕೆಯನ್ನು ಶಾಲೆಗೆ ಕಳುಹಿಸಲು ಒಪ್ಪಿದ್ದರು, ತನ್ನ ಕುಟುಂಬದ ಸೀಮಿತ ಆರ್ಥಿಕ ಸಂಪನ್ಮೂಲಗಳ ಕಾರಣದಿಂದಾಗಿ ಅಲ್ಲಿ ಅವಳು 'ಬರಾಡಿ ಮರ'ದ ಎಲೆಗಳನ್ನು ಒಂದು ಸ್ಲೇಟ್ ಆಗಿ ಬಳಸುತ್ತಿದ್ದಳು. ದುರ್ಬಲ ಬಡತನ, ಕುಟುಂಬ ಜವಾಬ್ದಾರಿಗಳು ಹಾಗೂ ಬಾಲ್ಯವಿವಾಹದ ಕಾರಣಕ್ಕಾಗಿ ೪ನೇ ತರಗತಿ ಮುಗಿದ ನಂತರ ಔಪಚಾರಿಕ ಶಿಕ್ಷಣವನ್ನು ತೊರೆಯುವಂತೆ ಮಾಡಿತು.
ಮದುವೆ ಮತ್ತು ಆರಂಭಿಕ ಕೆಲಸ
ಸಿಂಧುತಾಯಿ ಹತ್ತು ವರ್ಷದವರಾಗಿದ್ದಾಗ ವಾರ್ಧಾ ಜಿಲ್ಲೆಯ ನವಾರ್ಗಾಂವ್ ಗ್ರಾಮದ ೩೦-ವರ್ಷ ವಯಸ್ಸಿನ ಧನಕಾಯುವ ವೃತ್ತಿಯ ಶ್ರೀಹರಿ ಸಪ್ಕಾಲ್ ಅಲಿಯಾಸ್ ಹರ್ಬಾಜಿಯನ್ನು ಅವರು ಮದುವೆಯಾದರು. ಆಕೆ ಇಪ್ಪತ್ತರ ವಯಸ್ಸಿನಲ್ಲಿ ಮೂರು ಗಂಡುಮಕ್ಕಳ ತಾಯಿಯಾಗಿದ್ದಳು. ಹಳ್ಳಿಗರಿಗೆ ಏನನ್ನೂ ಪಾವತಿಸದೆ, ಭಾರತದಲ್ಲಿ ಇಂಧನವಾಗಿ ಬಳಸುತ್ತಿದ್ದ ಹಸುವಿನ ಒಣಗಿದ ಸಗಣಿಯನ್ನು ಗ್ರಾಮಸ್ಥರಿಂದ ಸಂಗ್ರಹಿಸಿ, ಅರಣ್ಯ ಇಲಾಖೆಯೊಡನೆ ಅದನ್ನು ಮಾರಾಟ ಮಾಡುವ ಸ್ಥಳೀಯ ಬಲಪಂಥೀಯರ ವಿರುದ್ಧ ಅವರು ಯಶಸ್ವಿ ಚಳವಳಿ ನಡೆಸಿದರು. ಆಕೆಯ ಆಂದೋಲನ ಜಿಲ್ಲೆಯ ಜಿಲ್ಲಾಧಿಕಾರಿಯನ್ನು ತನ್ನ ಹಳ್ಳಿಗೆ ಕರೆ ತರುವಂತೆ ಮಾಡಿತು. ಅವಳ ನಿಲುವು ಸರಿ ಎಂದು ಅರಿವಾದಾಗ, ಜಿಲ್ಲಾಧಿಕಾರಿ ಸಿಂಧುತಾಯಿ ಪರವಾಗಿ ಆದೇಶವನ್ನು ಜಾರಿಗೊಳಿಸಿದರು, ಇದು ಸ್ಥಳೀಯ ಬಲಪಂಥೀಯನಿಗೆ ಬೇಸರವನ್ನುಂಟು ಮಾಡಿತು. ಕುಪಿತಗೊಂಡ ಬಲಪಂಥೀಯನು ಬಡ ಮಹಿಳೆಯ ಕೈಯಲ್ಲಿ ಆದ ಅವಮಾನವನ್ನು ತಾಳಲಾರದೆ, ೯ ತಿಂಗಳು ತುಂಬು ಗರ್ಭಿಣಿಯಾದ ಸಿಂಧುತಾಯಿಯನ್ನು ತ್ಯಜಿಸುವಂತೆ ಇಲ್ಲಸಲ್ಲದ ಆರೋಪವನ್ನು ಮಾಡಿ, ಆಕೆಯು ತನ್ನೋಂದಿಗೆ ಅಕ್ರಮ ಸಂಬಂಧ ಹೊಂದಿದ್ದಾಳೆ ಹಾಗೂ ಆಕೆಯ ಹೊಟ್ಟೆಯಲ್ಲಿರುವ ಮಗುವೂ ಕೂಡ ಆತನದ್ದೆ ಎಂಬ ಸುಳ್ಳಾರೋಪ ಮಾಡಿ ಆಕೆಯ ಗಂಡನಿಗೆ ಮನವೊಲಿಸುತ್ತಾನೆ. ಕೋಪಗೊಂಡ ಗಂಡನು ಆಕೆಯನ್ನು ಹಸುಗಳ ದೊಡ್ಡಿಯಲ್ಲಿಗೆ ಎಳೆತಂದು ಬಲವಾಗಿ ಥಳಿಸುತ್ತಿರುವಾಗ ತನ್ನ ಪ್ರಸವದ ಬೇನೆಯಿಂದಾಗಿ ೧೪ ಅಕ್ಟೋಬರ್ ೧೯೭೩ ರಂದು ಆಕೆಯ ಮನೆಯ ಹೊರಗೆ ಒಂದು ಹಸುವಿನ ಆಶ್ರಯದಲ್ಲಿ ಹೆಣ್ಣು ಮಗುವಿಗೆ ಜನ್ಮ ನೀಡುತ್ತಾಳೆ, ಆಕೆಯು ತಾನೇ ಸ್ವತಃ ತನ್ನ ತಾಯಿಯ ಸ್ಥಳಕ್ಕೆ ಹಲವಾರು ಕಿಲೋಮೀಟರ್ ದೂರ ನಡೆದುಕೊಂಡು ಹೋಗಿದ್ದಳು.
ಆಕೆಯ ತಾಯಿ ಆಶ್ರಯಿಸಲು ನಿರಾಕರಿಸಿದರು. ನಂತರ ಆಕೆ ಆತ್ಮಹತ್ಯೆಯ ಆಲೋಚನೆಯನ್ನು ಪಕ್ಕಕ್ಕೆ ಹಾಕಿ ಆಹಾರಕ್ಕಾಗಿ ರೈಲ್ವೆ ಪ್ಲಾಟ್ ಫಾರಂಗಳಲ್ಲಿ ಬಿಕ್ಷೆ ಬೇಡತೊಡಗಿದಳು. ಈ ಸಮಯದಲ್ಲಿ ಹೆತ್ತವರು ಅನೇಕ ಮಕ್ಕಳನ್ನು ಅನಾಥರಾಗಿ ಕೈಬಿಟ್ಟಿದ್ದಾರೆ ಎಂದು ಅವರು ಅರಿತುಕೊಂಡರು ಮತ್ತು ಆ ಮಕ್ಕಳನ್ನು ರಕ್ಷಿಸಲು ಹಾಗೂ ಆ ಮಕ್ಕಳಿಗೆ ಆಹಾರ ಒದಗಿಸಲು ಇನ್ನು ಹೆಚ್ಚಾಗಿ ಬಿಕ್ಷಾಟಣೆ ಮಾಡಲು ಮುಂದಾದರು. ಅನಾಥರಾಗಿ ಯಾರಾದರೂ ಆಕೆಯ ಬಳಿಗೆ ಬಂದರೆ ಅವರಿಗೆ ತಾಯಿಯಾಗಿರಲು ನಿರ್ಧರಿಸಿದರು. ನಂತರ ಅವಳ ಪುತ್ರಿ ಮತ್ತು ದತ್ತು ಮಕ್ಕಳ ನಡುವಿನ ಭೇದ-ಭಾವವನ್ನು ತೊಡೆದುಹಾಕಲು ಆಕೆ ತನ್ನ ಸ್ವಂತ ಮಗುವನ್ನು ಪುಣೆ ಟ್ರಸ್ಟ್ ಶ್ರೀಮಂತ್ ದಗ್ಡು ಶೆತ್ ಹಾಲ್ವಾಯಿಗೆ ದಾನ ಮಾಡಿದರು.
ನಂತರದ ಕಾರ್ಯಗಳು
ಸಿಂಧುತಾಯಿ ಸಪ್ಕಾಲ್ ರವರು ಇಡೀ ಜೀವನವನ್ನು ಅನಾಥರಿಗೆ ಅರ್ಪಿಸಿಕೊಂಡಿದ್ದಾರೆ. ಇದರ ಫಲವಾಗಿ, ಆಕೆಗೆ 'ಮಾಯಿ' (ತಾಯಿ) ಎಂಬ ಹೆಸರಿನಿಂದ ಗುರುತಿಸುತ್ತಾರೆ. ಇವರು ಸುಮಾರು ೧,೦೫೦ ಅನಾಥ ಮಕ್ಕಳನ್ನು ಪೋಷಿಸಿದ್ದಾರೆ. ಇಲ್ಲಿಯವರೆ ಅವರ ಬೃಹತ್ ಕುಟುಂಬದಲ್ಲಿ ೨೦೭ ಅಳಿಯಂದಿರು, ೩೬ ಸೊಸೆಯಂದಿರು ಹಾಗೂ ಸುಮಾರು ೧ ಸಾವಿರ ಮೊಮ್ಮಕ್ಕಳನ್ನು ಹೊಂದಿದ್ದಾರೆ. ಇವರು ಇಂದಿಗೂ ಕೂಡ ಆಹಾರಕ್ಕಾಗಿ ಶ್ರಮಿಸುತ್ತಿದ್ದಾರೆ. ಅವರು ದತ್ತು ಪಡೆದು ಪೋಷಿಸಿದ ಅನೇಕ ಮಕ್ಕಳು ಹಾಗೂ ತಮ್ಮ ಸ್ವಂತ ಮಕ್ಕಳೂ ಕೂಡ ವಿದ್ಯಾವಂತ ವಕೀಲರು, ವೈದ್ಯರು ಆಗಿದ್ದಾರೆ. ಅವರಲ್ಲಿ ಕೆಲವರು ತಮ್ಮ ಸ್ವತಂತ್ರ ಅನಾಥಾಶ್ರಮಗಳನ್ನು ನಡೆಸುತ್ತಿದ್ದಾರೆ. ತನ್ನ ಮಕ್ಕಳಲ್ಲಿ ಒಬ್ಬರು ಈಕೆಯ ಜೀವನದ ಬಗ್ಗೆ ಪಿ.ಹೆಚ್.ಡಿ ಮಾಡುತ್ತಿದ್ದಾರೆ. ತನ್ನ ಸಮರ್ಪಣೆ ಮತ್ತು ಸೇವಾ ಕಾರ್ಯಕ್ಕಾಗಿ ೨೭೩ ಕ್ಕೂ ಹೆಚ್ಚಿನ ಪ್ರಶಸ್ತಿಗಳನ್ನು ಅವರು ಸ್ವೀಕರಿಸಿದ್ದಾರೆ. ಆಕೆಯ ಮಕ್ಕಳಿಗಾಗಿ ಮನೆ ಮಾಡಲು ಭೂಮಿಯನ್ನು ಖರೀದಿಸಲು ಅವರು ಪ್ರಶಸ್ತಿ ಹಣವನ್ನು ಬಳಸಿದ್ದಾರೆ. ಮನೆ ನಿರ್ಮಾಣ ಆರಂಭವಾಗಿದ್ದು ಮತ್ತು ಅವರು ಇನ್ನೂ ಹೆಚ್ಚಿನ ಸಹಾಯಕ್ಕಾಗಿ ಸಮಾಜದ ಮೊರೆ ಹೋಗಿದ್ದಾರೆ. ಪುಣೆಯ ಹಾದಪ್ಸಾರ್ನಲ್ಲಿ ಮಂಜರಿ ಎಂಬ ಪ್ರದೇಶದಲ್ಲಿ 'ಸನ್ಮತಿ ಬಾಲ್ ನಿಕೆತನ್' ಅನ್ನು ನಿರ್ಮಿಸಲಾಗಿದ್ದು, ಅಲ್ಲಿ ೩೦೦ ಕ್ಕಿಂತ ಹೆಚ್ಚು ಮಕ್ಕಳು ವಾಸಿಸುತ್ತಾರೆ.
೮೦ ನೇ ವಯಸ್ಸಿನಲ್ಲಿ, ಅವಳ ಪತಿ ಕ್ಷಮೆಯಾಚಿಸುತ್ತಾ ಬಂದನು. ಈಗ ಆತನನ್ನು ಗಂಡನಾಗಿ ಸ್ವೀಕರಿಸದೆ, ಕೇವಲ ಒಬ್ಬ ತಾಯಿಯಾಗಿ ತನ್ನ ಗಂಡನನ್ನು ಪೋಷಿಸುತ್ತಿದ್ದಾಳೆ. ಯಾರಾದರೂ ಆಶ್ರಮವನ್ನು ಭೇಟಿ ಮಾಡಿದರೆ, ಆಕೆ ಹೆಮ್ಮೆಯಿಂದ ಮತ್ತು ತುಂಬಾ ಪ್ರೀತಿಯಿಂದ ಆತನನ್ನು ತನ್ನ ಹಿರಿಯ ಮಗು ಎಂದು ಪರಿಚಯಿಸುತ್ತಾಳೆ! ವೈಯಕ್ತಿಕವಾಗಿ, ಅವರು ಅನಿಯಮಿತ ಶಕ್ತಿಯಂತೆ ಮತ್ತು ಅತ್ಯಂತ ಶಕ್ತಿಯುತ ಪ್ರೇರಣೆಯಾಗಿ ಕಾಣುತ್ತಾರೆ, ಯಾವುದೇ ನಕಾರಾತ್ಮಕ ಭಾವನೆಗಳಿಲ್ಲದೆ, ಯಾರನ್ನೂ ದೂಷಿಸದೆ ಬದುಕುತ್ತಿದ್ದಾರೆ.
೨೦೧೦ ರಲ್ಲಿ ಬಿಡುಗಡೆಯಾದ ಮಿ ಸಿಂಧುತಾಯಿ ಸಪ್ಕಾಲ್ ಎಂಬ ಮರಾಠಿ ಭಾಷೆಯ ಚಿತ್ರ ಸಿಂಧುತಾಯಿ ಸಪ್ಕಾಲ್ ನ ಜೀವನದ ನಿಜವಾದ ಕಥೆಯಿಂದ ಪ್ರೇರಣೆ ಪಡೆದಿದೆ. ೫೪ನೇ ಲಂಡನ್ ಫಿಲ್ಮ್ ಫೆಸ್ಟಿವಲ್ಲ್ ನಲ್ಲಿ ಈ ಚಲನಚಿತ್ರವು ತನ್ನ ಪ್ರಥಮ ಪ್ರದರ್ಶನಕ್ಕಾಗಿ ಆಯ್ಕೆಯಾಯಿತು.
ಎಂಬತ್ನಾಲ್ಕು ಹಳ್ಳಿಗಳ ಪುನರ್ವಸತಿಗಾಗಿ ಸಿಂಧುತಾಯಿ ಹೋರಾಡಿದರು. ಈ ಆಂದೋಲನದ ಸಂದರ್ಭದಲ್ಲಿ ಅವರು ಆಗಿನ ಅರಣ್ಯ ಸಚಿವರಾದ ಚೇದಿಲಾಲ್ ಗುಪ್ತಾ ಅವರನ್ನು ಭೇಟಿಯಾದರು. ಸರ್ಕಾರವು ಪರ್ಯಾಯ ಸ್ಥಳ ಹಾಗೂ ಸೂಕ್ತ ವ್ಯವಸ್ಥೆಗಳನ್ನು ಒದಗಿಸುವ ತನಕ ಗ್ರಾಮಸ್ಥರನ್ನು ಸ್ಥಳಾಂತರಿಸಬಾರದು ಎಂದು ಅವರು ಒಪ್ಪಿದರು.
ಪ್ರಶಸ್ತಿಗಳು
ಸಿಂಧುತಾಯಿ ಸಪ್ಕಾಲ್ ರವರಿಗೆ ೭೫೦ ಕ್ಕೂ ಹೆಚ್ಚು ಪ್ರಶಸ್ತಿಗಳನ್ನು ನೀಡಲಾಗಿದೆ.
ಚಲನಚಿತ್ರ
೨೦೧೦ ರಲ್ಲಿ ಬಿಡುಗಡೆಯಾದ ಮಿ ಸಿಂಧುತಾಯಿ ಸಪ್ಕಾಲ್ ಎಂಬ ಮರಾಠಿ ಭಾಷೆಯ ಚಿತ್ರ ಸಿಂಧುತಾಯಿ ಸಪ್ಕಾಲ್ ನ ಜೀವನದ ನಿಜವಾದ ಕಥೆಯಿಂದ ಪ್ರೇರಣೆ ಪಡೆದಿದೆ. ೫೪ನೇ ಲಂಡನ್ ಫಿಲ್ಮ್ ಫೆಸ್ಟಿವಲ್ಲ್ ನಲ್ಲಿ ಈ ಚಲನಚಿತ್ರವು ತನ್ನ ಪ್ರಥಮ ಪ್ರದರ್ಶನಕ್ಕಾಗಿ ಆಯ್ಕೆಯಾಯಿತು.
ಬಾಹ್ಯ ಕೊಂಡಿಗಳು
ಭಾರತದ ರಾಷ್ಟ್ರಪತಿಯವರಿಂದ ಪ್ರಶಸ್ತಿ ಸ್ವೀಕಾರ ರಾಮ್ ನಾಥ್ ಕೋವಿಂದ್
ಉಲ್ಲೇಖಗಳು
ವರ್ಗ:೧೯೪೮ ಜನನ ವರ್ಗ:ಸಮಾಜಸೇವಕರು ವರ್ಗ:ಭಾರತದ ಪ್ರಸಿದ್ಧ ವ್ಯಕ್ತಿಗಳು
ಕೆಂಪು ತೆಂಗು
ಕೆಂಪು ತೆಂಗು
thumb|ಕೆಂಪು ತೆಂಗು ಕೆಂಪು ತೆಂಗು(cocus nucifera) ವಿವಿಧ ರೀತಿಯ ತೆಂಗಿನಕಾಯಿಯಾಗಿದ್ದು, ಇದು ಶ್ರೀಲಂಕಾಕ್ಕೆ ಸ್ಥಳೀಯವಾಗಿದೆ. ಅಲ್ಲಿ ಇದನ್ನು ತೆಂಬಿಲಿ ಎಂದು ಕರೆಯಲಾಗುತ್ತದೆ. ಸಾಮಾನ್ಯ ತೆಂಗಿನಕಾಯಿಗಳಿಗಿಂತ ಸಿಹಿಯಾಗಿರುವ, ತೆಂಗಿನಕಯಿಯ ಹಲವಾರು ಉಪ ಪ್ರಭೇದಗಳಿವೆ. ಅತ್ಯ್ತಂತ ಸಾಮಾನ್ಯವಾದುದ್ದು "ಕೆಂಪು ಕುಬ್ಜ"(ಕಹಾ ತಂಬಿಲಿ, ಇದನ್ನು ಸಾಮಾನ್ಯವಾಗಿ ಗೊನ್ ತಂಬಿಲಿ ಎಂದು ಕರೆಯುತ್ತಾರೆ). ಇತರ ವಿಧವೆಂದರೆ "ರನ್ ತೆಂಬಿಲಿ". ಒಂದು ಗುಂಪಿನಲ್ಲಿ ಸುಮಾರು ನಲವತ್ತು ಬೀಜಗಳನ್ನು ಒಳಗೊಂಡಿರುವ ಒಂದು ಸಣ್ಣ ವಿಧ. ರಾಜ ತೆಂಗಿನ ಮರವು ತೆಂಗಿನ ಮರಗಳಿಗಿಂತ ಚಿಕ್ಕದಾಗಿದೆ ಮತ್ತು ಇದು ದೇಶದ ಅನೇಕ ಪ್ರದೇಶಗಳಲ್ಲಿ ಸಾಮಾನ್ಯವಾಗಿ ಕಾಡಿನಲ್ಲಿ ಬೆಳೆಯುತ್ತದೆ.
ಇದು ಕೇರಳದ ಕೆಲವು ಭಾಗಗಳಲ್ಲಿಯೂ ಕಂಡುಬರುತ್ತದೆ, ಇಲ್ಲಿ ಇದನ್ನು (ಚೋಮನ ಥೆಂಗಾ) ಅಥವಾ ಕೆಂಪು ತೆಂಗಿನಕಾಯಿ. ಪ್ರಾಚೀನ ಔಷಧದಲ್ಲಿ ಅನೇಕ ಆರೋಗ್ಯ ಪ್ರಯೋಜನಗಳಿವೆ. ಇದು ನಿರ್ಜಲೀಕರಣವನ್ನು ನಿವಾರಿಸುತ್ತದೆ ಮತ್ತು ಇತರ ಅನೇಕ ಪೌಷ್ಠಿಕಾಂಶ ಮತ್ತು ಸೌಂದರ್ಯವರ್ಧಕ ಗುಣಗಳನ್ನು ಹೊಂದಿದೆ, ಇದು ಮಕ್ಕಳು ಮತ್ತು ವಯಸ್ಕರಿಗೆ ಹೆಚ್ಚಿನ ಪ್ರಯೋಜನವನ್ನು ನೀಡುತ್ತದೆ.
ಉಲ್ಲೇಖಗಳು
ವರ್ಗ:ಕೃಷಿ ವರ್ಗ:ಸಸ್ಯಗಳು ವರ್ಗ:ಔಷಧೀಯ ಸಸ್ಯಗಳು
ಸುಧಾಕರ
ಜಾನಪದ ತಜ್ಞ, ಕಥೆಗಾರ ಪ್ರೊ.ಸುಧಾಕರ ಇವರು ೧೯೩೧ ಮೇ ೩೧ರಂದು ಬೆಂಗಳೂರು ಜಿಲ್ಲೆಯ ಮಾಗಡಿ ತಾಲೂಕಿನ ಎಣ್ಣೆಗೆರೆಯಲ್ಲಿ ಜನಿಸಿದರು. ಇವರ ತಾಯಿ ಸಾಕಮ್ಮ ; ತಂದೆ ಹುಚ್ಚಕಾಳೇಗೌಡ. ಗ್ರಾಮೀಣ ಭಾಷೆಯ ಸೊಗಡನ್ನು ತಮ್ಮ ಕಥೆಗಳಲ್ಲಿ ತಂದವರಲ್ಲಿ ಪ್ರೊ.ಸುಧಾಕರ ಕೂಡಾ ಒಬ್ಬರು. ಅವರ ಮೊಟ್ಟ ಮೊದಲ ಸಣ್ಣ ಕಥೆ ಸಾಕಿದ ನಾಯಿ ೧೯೬೦ ರಲ್ಲಿ ಪ್ರಜಾವಾಣಿ ದೀಪಾವಳಿ ಕಥಾ ಸ್ಪರ್ಧೆಯಲ್ಲಿ ವಿದ್ಯಾರ್ಥಿ ವಿಭಾಗದಲ್ಲಿ ಪ್ರಥಮ ಬಹುಮಾನಗಳಿಸಿತ್ತು. ನಂತರ ಕಣ್ಣಿ ಕಿತ್ತ ಹಸು(೧೯೬೧), ಹೊರಲಾರದ ಹೊರೆ(೧೯೬೨) ಪ್ರಶಸ್ತಿಗಳನ್ನು ಪಡೆದರು.
ಉಲ್ಲೇಖಗಳು
<References />
ವರ್ಗ:ಚುಟುಕು ವರ್ಗ:ಕನ್ನಡ ಸಾಹಿತ್ಯ ಸುಧಾಕರ
ಸಮರೇಶ್ ಜಂಗ್
ಸಮರೇಶ್ ಜಂಗ್ (1970 ರ ಮೇ 5 ರಂದು ಜನಿಸಿದರು.) ಅವರು ಭಾರತೀಯ ಕ್ರೀಡಾ ಶೂಟರ್(ಗುರಿಕಾರ)ಆಗಿದ್ದಾರೆ. ಇವರು ಏರ್ ಪಿಸ್ತೂಲ್ (ಗಾಳಿ ರೈಫಲ್) ಬಳಕೆಯಲ್ಲಿ ಪ್ರವೀಣರಾಗಿದ್ದಾರೆ. ಮ್ಯಾಂಚೆಸ್ಟರ್ ನಲ್ಲಿ ನಡೆದ 2002 ರ ಕಾಮನ್ ವೆಲ್ತ್ ಕ್ರೀಡಾಕೂಟದಲ್ಲಿ  ಪುರುಷರ ಫ್ರೀ ಪಿಸ್ತೂಲ್ (ಜೋಡಿಗಳ) ಪಂದ್ಯದಲ್ಲಿ 25ಮಿ ಸ್ಟಾಂಡರ್ಡ್ ಪಿಸ್ತೂಲ್ (ಜೋಡಿಗಳ) ಓಪನ್ ಪಂದ್ಯದಲ್ಲಿ  ಜಸ್ ಪಾಲ್ ರಾಣಾ ಜೊತೆಗೂಡಿ ಎರಡು ಚಿನ್ನದ ಪದಕಗಳನ್ನು ಗೆದ್ದಿದ್ದಾರೆ. ಅವರು ಬೀಜಿಂಗ್ ನಲ್ಲಿ ನಡೆದ 2008 ರ ಬೇಸಿಗೆ ಒಲಿಂಪಿಕ್ಸ್ ನಲ್ಲಿ 10ಮಿ ಏರ್ ಪಿಸ್ತೂಲ್ ಮತ್ತು 50ಮಿ ಪಿಸ್ತೂಲ್ ಪಂದ್ಯಗಳಲ್ಲಿ ಸ್ಪರ್ಧಿಸಿದರು, ಆದರೆ ಎರಡೂ ಪಂದ್ಯಗಳಲ್ಲಿ ಫೈನಲ್ಸ್ ತಲುಪಲು ವಿಫಲರಾದರು.
2002 ರಲ್ಲಿ ಇವರಿಗೆ ಅರ್ಜುನ ಪ್ರಶಸ್ತಿಯನ್ನು ನೀಡಿ ಗೌರವಿಸಲಾಗಿದೆ. ಇವರು CISF ನಲ್ಲಿ (ಕೇಂದ್ರ ಕೈಗಾರಿಕಾ ಭದ್ರತಾ ಪಡೆ)ಕಾರ್ಯನಿರ್ವಹಿಸುತ್ತಿದ್ದು, ನವ ದೆಹಲಿಯಲ್ಲಿ ವಾಸವಾಗಿದ್ದಾರೆ.
2010 ರ ಅಕ್ಟೋಬರ್ 3 ರಂದು ಇವರು ದೆಹಲಿಯ 2010 ರ ಕಾಮನ್ ವೆಲ್ತ್ ಕ್ರೀಡಾಕೂಟಗಳಿಗಾಗಿ ಮೈದಾನದಲ್ಲಿ ನಡೆಯುತ್ತಿದ್ದ ಉದ್ಘಾಟನಾ ಸಮಾರಂಭ ದಲ್ಲಿ ಕ್ವೀನ್ಸ್ ಬ್ಯಾಟನ್ ರಿಲೇಯ ಧ್ವಜವಾಹಕರಾಗಿದ್ದರು.
thumb|ಮಧ್ಯದಲ್ಲಿರುವವರು, ೨೦೧೬ರಲ್ಲಿ
2006 ರ ಕಾಮನ್‌ ವೆಲ್ತ್‌ ಕ್ರೀಡಾಕೂಟ
2006 ರ ಕಾಮನ್ ವೆಲ್ತ್ ಕ್ರೀಡಾಕೂಟದಲ್ಲಿ ಇವರು ಎಂಟು ಪದಕಗಳಿಗೆ ತೃಪ್ತಿಪಟ್ಟುಕೊಳ್ಳಬೇಕಾಯಿತು. ಮೊದಲಾರ್ಧದಲ್ಲಿ ಬೆಳ್ಳಿಯನ್ನು ಗೆದ್ದುಕೊಂಡರು. ಅಂತಿಮವಾಗಿ ಅವರು ಐದು ಚಿನ್ನದ ಪದಕ, ಒಂದು ಬೆಳ್ಳಿಯ ಪದಕ ಮತ್ತು ಒಂದು ಕಂಚಿನ ಪದಕವನ್ನು ಗೆದ್ದುಕೊಂಡರು. 25ಮಿ ನ ಸೆಂಟರ್ ಫೈರ್ ಪಿಸ್ತೂಲ್ ವೈಯಕ್ತಿಕ ಪಂದ್ಯದಲ್ಲಿ ಕೇವಲ ಕಂಚಿನ ಪದಕ ಗಳಿಸಿದ ಅವರಿಗೆ ಅನಂತರದ ಸ್ಪರ್ಧೆಗಳಲ್ಲಿ ಒಂದು ಬೆಳ್ಳಿ ಮತ್ತು ಐದು ಚಿನ್ನದ ಪದಕಗಳನ್ನು ಗಳಿಸಿದ ನಂತರ ತೃಪ್ತಿಯಾಯಿತು. ಸ್ಟಾಂಡರ್ಡ್ ಫೈರ್ ಪಿಸ್ತೂಲ್ ವೈಯಕ್ತಿಕ ಸ್ಪರ್ಧೆಯಲ್ಲಿ ಅವರ ಬಂದೂಕು,ಗನ್ನು ಅಸಮರ್ಪಕವಾಗಿ ಕಾರ್ಯನಿರ್ವಹಿಸಿದ್ದರಿಂದ ಆ ಪಂದ್ಯದಲ್ಲಿ ಪದಕಕ್ಕಾಗಿ ಸ್ಪರ್ಧಿಸದೆ ಹೊರನಡೆಬೇಕಾಯಿತು. ಇವರಿಗೆ "18ನೇ ಕಾಮನ್ ವೆಲ್ತ್ ಕ್ರೀಡಾಕೂಟದ ಅತ್ಯುತ್ತಮ ಕ್ರೀಡಾಪಟು"ವಿಗೆ ನೀಡುವ ಡೇವಿಡ್ ಡಿಕ್ಸನ್ ಪ್ರಶಸ್ತಿ ನೀಡಿ ಗೌರವಿಸಲಾಯಿತು. ಇವರಿಗೆ ಕ್ರೀಡಾಕೂಟದಲ್ಲಿದ್ದ ಸ್ವಯಂ ಸೇವಕರು "ಗೋಲ್ಡ್ ಫಿಂಗರ್ " ಜೊತೆ ಇವರನ್ನು ಹೋಲಿಕೆ ಮಾಡಿದರು.
ಆರಂಭಿಕ ಜೀವನ
ಸಮರೇಶ್ ಜಂಗ್, 1970 ರ ಮೇ 5 ರಂದು  ಹರಿಪುರ್ ಖಾಲ್ ನಲ್ಲಿ ಜನಿಸಿದರು. ಇದು ಗೌಜು-ಗಲಾಟೆಗಳಿಲ್ಲದ ಶಾಂತ ಗ್ರಾಮವಾಗಿದ್ದು, ಹಿಮಾಚಲ ಪ್ರದೇಶದ ಶಿವಾಲಿಕ್ ಪರ್ವತದ ಕೆಳಭಾಗದ,ಫೂಟ್ ಹಿಲ್ಸ್ ನಲ್ಲಿರುವ ಸಿರ್ಮೌರ್ ಜಿಲ್ಲೆಯಿಂದ 175 ಕಿಲೋ ಮೀಟರ್ ದೂರದಲ್ಲಿದೆ. ಇವರು ಭಾರತದ ರಕ್ಷಣಾ ಪಡೆಯ ನಿವೃತ್ತ ಕರ್ನಲ್ ರವರ ಪುತ್ರರಾಗಿದ್ದು, ಜಂಗ್ ಅವರ ಅಜ್ಜ ಶೇರ್ ಜಂಗ್ ರವರಿಂದ ಶೂಟಿಂಗ್ ಕಲೆ ಕರಗತ ಮಾಡಿಕೊಂಡರು. ಇವರು ಶೂಟರ್ ಆಗಿದ್ದರಲ್ಲದೇ ಸ್ವಾತಂತ್ರ್ಯ ಹೋರಾಟಗಾರರೂ ಆಗಿದ್ದರು. ಜಂಗ್ ತಮ್ಮ ಪ್ರಾಥಮಿಕ ಶಿಕ್ಷಣವನ್ನು ದೆಹಲಿಯ ಮಾಡ್ರನ್ ಶಾಲೆಯಲ್ಲಿ ಮುಗಿಸಿದರು. ತರುವಾಯ, ಹೈದ್ರಾಬಾದ್ ನ ಉಸ್ಮಾನಿಯ ವಿಶ್ವವಿದ್ಯಾನಿಲಯದಲ್ಲಿ ಅವರು ಡಿಗ್ರಿಪದವಿ ಪಡೆದರು. ಇವರು ಅತ್ಯುತ್ತಮ ಚೆಸ್ ಆಟಗಾರರು ಕೂಡ ಹೌದು ಎಂಬುದು ಕೇವಲ ಕೆಲವು ಜನರಿಗೆ ಮಾತ್ರ ತಿಳಿದಿದೆ.
ಪ್ರಶಸ್ತಿಗಳು ಮತ್ತು ಪದಕಗಳು
2002 2004 2005 2006
ಉಲ್ಲೇಖಗಳು
ವರ್ಗ:ಭಾರತೀಯ ಕ್ರೀಡಾ ಶೂಟರ್ ಗಳು ವರ್ಗ:ISSF ಪಿಸ್ತೂಲ್ ಶೂಟರ್ ಗಳು ವರ್ಗ:1970ರಲ್ಲಿ ಜನಿಸಿದರು ವರ್ಗ:ಬದುಕಿರುವ ವ್ಯಕ್ತಿಗಳು ವರ್ಗ:ಭಾರತಕ್ಕೆ ಕಾಮನ್ ವೆಲ್ತ್ ಕ್ರೀಡಾಕೂಟದಲ್ಲಿ ಚಿನ್ನದ ಪದಕ ಗಳಿಸಿಕೊಟ್ಟವರು ವರ್ಗ:ಭಾರತಕ್ಕೆ ಕಾಮನ್ ವೆಲ್ತ್ ಕ್ರೀಡಾಕೂಟದಲ್ಲಿ ಬೆಳ್ಳಿಯ ಪದಕ ಗಳಿಸಿಕೊಟ್ಟವರು ವರ್ಗ:ಭಾರತಕ್ಕೆ ಕಾಮನ್ ವೆಲ್ತ್ ಕ್ರೀಡಾಕೂಟದಲ್ಲಿ ಕಂಚಿನ ಪದಕ ಗಳಿಸಿಕೊಟ್ಟವರು ವರ್ಗ:2002 ರ ಕಾಮನ್ ವೆಲ್ತ್ ಕ್ರೀಡಾಕೂಟದಲ್ಲಿ ಸ್ಪರ್ಧಿಸಿದ ಶೂಟರ್ ಗಳು ವರ್ಗ:2006 ರ ಕಾಮನ್ ವೆಲ್ತ್ ಕ್ರೀಡಾಕೂಟದಲ್ಲಿ ಭಾಗವಹಿಸಿದ ಶೂಟರ್ ಗಳು ವರ್ಗ:ಭಾರತದ ಒಲಿಂಪಿಕ್ ಶೂಟರ್ ಗಳು ವರ್ಗ:2008 ರ ಬೇಸಿಗೆ ಒಲಿಂಪಿಕ್ ನಲ್ಲಿ ಸ್ಪರ್ಧಿಸಿದ ಶೂಟರ್ ಗಳು ವರ್ಗ:2010 ರ ಕಾಮನ್ ವೆಲ್ತ್ ಕ್ರೀಡಾಕೂಟದಲ್ಲಿ ಭಾಗವಹಿಸಿದ ಶೂಟರ್ ಗಳು ವರ್ಗ:ಸಿರ್ಮೌರ್ ನಿಂದ ಬಂದ ಜನರು ವರ್ಗ:ಹಿಮಾಚಲ ಪ್ರದೇಶದಿಂದ ಬಂದ ಕ್ರೀಡಾಜನರು ವರ್ಗ:ಕ್ರೀಡಾಪಟುಗಳು
ಲ್ಯಾಟಿನ್ ಅಮೇರಿಕ
<div style="float: right; margin: 0 0 1em 2em; width: 20em; text-align: right; font-size: 0.86em; font-family: lucida grande, sans-serif; line-height: normal;"> <div style="border: 1px solid #ccd2d9; background: #f0f6fa; text-align: left; padding: 0.5em 1em; text-align: center;"> ಲ್ಯಾಟಿನ್ ಅಮೇರಿಕ 190px
ಲ್ಯಾಟಿನ್ ಅಮೇರಿಕ ವು ಅಮೆರಿಕ ಖಂಡಗಳಲ್ಲಿನ ರೋಮಾನ್ಸ್ ಭಾಷೆಗಳನ್ನು ಪ್ರಮುಖವಾಗಿ ಉಪಯೋಗಿಸುವ ದೇಶಗಳ ಪ್ರಾಂತ್ಯವಾಗಿದೆ - ಅಂದರೆ ಈ ಪ್ರದೇಶಗಳಲ್ಲಿ ಲ್ಯಾಟಿನ್ ಭಾಷೆಗಳಿಂದ (ಮುಖ್ಯವಾಗಿ ಸ್ಪಾನಿಷ್ ಹಾಗೂ ಪೋರ್ಚುಗೀಸ್) ಉತ್ಪತ್ತಿಯಾದ ಭಾಷೆಗಳನ್ನು ಮಾತನಾಡುತ್ತಾರೆ. ಲ್ಯಾಟಿನ್ ಅಮೇರಿಕವು ಉಳಿದ ಇಂಗ್ಲೀಷ್ ಮಾತನಾಡುವ ಪ್ರದೇಶಗಳಿಗಿಂತ ಭಿನ್ನವಾಗಿದೆ.
ವಿವರಣೆ
ಲ್ಯಾಟಿನ್ ಅಮೇರಿಕಾದ ಬಗ್ಗೆ ವಿವಿಧ ನಿರೂಪಣೆಗಳು ದೊರೆಯುತ್ತವೆ. ಆದರೆ ಬಹಳಷ್ಟು ವಿವರಗಳು ಲ್ಯಾಟಿನ್ ಅಮೆರಿಕವನ್ನು ನಿಖರವಾಗಿ ಗುರುತಿಸುವಲ್ಲಿ ವಿಫಲವಾಗುತ್ತವೆ:
ಮುಮ್ಮಡಿ ಕೃಷ್ಣರಾಜ ಒಡೆಯರು
ಮುಮ್ಮಡಿ ಕೃಷ್ಣರಾಜ ಒಡೆಯರು                                                                                      (೧೭೯೪ - ಮಾರ್ಚ್ ೨೭, ೧೮೬೮) ಮುಮ್ಮಡಿ ಕೃಷ್ಣರಾಜ ಒಡೆಯರು ಮೈಸೂರು ಸಂಸ್ಥಾನದ ಮಹಾರಾಜರಾಗಿದ್ದವರು. ಮೈಸೂರು ರಾಜ್ಯದ ಇತಿಹಾಸದಲ್ಲಿ ತುಂಬಾ ಕಷ್ಟಕರ ಸಂದರ್ಭದಲ್ಲಿ ಅಧಿಕಾರಕ್ಕೆ ಬಂದವರು ಮುಮ್ಮಡಿ ಕೃಷ್ಣರಾಜ ಒಡೆಯರು. ಬ್ರಿಟಿಷರೊಡನೆ ೧೭೯೯ರ ಎರಡನೇ ಮೈಸೂರು ಯುದ್ಧದಲ್ಲಿ ಟಿಪ್ಪೂವಿನ ಮರಣಾನಂತರ, ಮೈಸೂರು ರಾಜ್ಯದ ಆಡಳಿತವನ್ನು ಪುನಃ ಮೈಸೂರು ಅರಸು ಮನೆತನಕ್ಕೆ ವಹಿಸಬೇಕೆಂಬ ಒಪ್ಪಂದವಾಯಿತು. ಅದಕ್ಕೆ ಆಂತರಿಕ ವಿರೋಧಗಳು ತುಂಬಾ ಬಲವಾಗಿದ್ದವು. ಮಹಾರಾಣಿ ಲಕ್ಷ್ಮಮ್ಮಣ್ಣಿಯವರ ದಕ್ಷ ಮತ್ತು ವಿಚಕ್ಷಣಾ ಮನೋಭಾವದಿಂದ ಒಪ್ಪಂದವು ಕೈಗೂಡಿತು. ಆಗ ಕೇವಲ ಐದು ವರ್ಷದ ಬಾಲಕನಾಗಿದ್ದ ಮುಮ್ಮಡಿ ಕೃಷ್ಣರಾಜ ಒಡೆಯರ ಪರವಾಗಿ, ಮಹಾರಾಣಿಯವರೂ ಮತ್ತು ದಿವಾನ್ ಪೂರ್ಣಯ್ಯನವರೂ ಆಡಳಿತ ನಡೆಸಬೇಕೆಂದು ಒಪ್ಪಂದವಾಯಿತು .ಬಿರುದು-ಕನ್ನಡದ ಭೋಜ.
ಕಂಪೆನಿ ಸರಕಾರದ ಶರತ್ತುಗಳು
ಬ್ರಿಟಿಷರು ಒಪ್ಪಂದದಲ್ಲಿ ಆಂತರಿಕ ಆಡಳಿತವನ್ನು ಮಾತ್ರ ನಿರ್ವಹಿಸತಕ್ಕದ್ದೆಂದೂ; ಉಳಿದ ಎಲ್ಲಾ ಹೊರ ವ್ಯವಹಾರಗಳೂ ಈಸ್ಟ್ ಇಂಡಿಯ ಕಂಪನಿ ಸರ್ಕಾರದವೆಂದೂ ಷರತ್ತು ವಿಧಿಸಿದರು. ಮತ್ತು ವಾರ್ಷಿಕವಾಗಿ ಕಂಪನಿ ಸರ್ಕಾರಕ್ಕೆ ಏಳುಲಕ್ಷ ಪಗೋಡಾಗಳನ್ನು ಕಪ್ಪವಾಗಿ ಕೊಡಬೇಕೆಂದು ತೀರ್ಮಾನಿಸಲಾಯಿತು. ಒಪ್ಪಂದದ ಕಾಲದಲ್ಲಿ ಅರಮನೆಯ ಅಪಾರ ಐಶ್ವರ್ಯ ಬ್ರಿಟಿಷರ ಪಾಲಾಯಿತು. ಮುಮ್ಮಡಿ ಕೃಷ್ಣರಾಜ ಒಡೆಯರ ವಿದ್ಯಾಭ್ಯಾಸ ಮತ್ತು ತರಬೇತಿಯ ಹೊಣೆಯನ್ನು ಸಮರ್ಪಕವಾಗಿ ನಿರ್ವಹಿಸಿದ ಮಹಾರಾಣಿಯವರು ೧೮೧೦ ರಲ್ಲಿ ಮರಣಿಸಿದರು. ನಂತರ ಅಧಿಕಾರ ವಹಿಸಿಕೊಂಡ ಮುಮ್ಮಡಿ ಕೃಷ್ಣರಾಜ ಒಡೆಯರು ಹೆಚ್ಚುಕಾಲ ಅಧಿಕಾರ ನಡೆಸಲು ಬ್ರಿಟಿಷ್ ಆಡಳಿತ ಅವಕಾಶ ಕೊಡಲಿಲ್ಲ. ಸರಿಯಾಗಿ ಕಪ್ಪ ಕೊಡಲಿಲ್ಲವೆಂಬ ನೆಪದಿಂದ ಆಗಿನ ಗೌರ್ನರ್ ಜನರಲ್ ವಿಲಿಯಂ ಬೆಂಟಿಂಕ್, ಆಡಳಿತ ನಡೆಸಲು ಲುಷಿಂಗ್ಟನ್ ಕಬ್ಬನ್ ಎಂಬ ಅಧಿಕಾರಿಗಳನ್ನು ನೇಮಿಸಿದನು.
ಮುಮ್ಮಡಿ ಕೃಷ್ಣರಾಜ ಒಡೆಯರ ಆಡಳಿತ
ಅತ್ಯಂತ ಸೀಮಿತ ಅವಧಿಯಲ್ಲಿಯೇ ಮುಮ್ಮಡಿ ಕೃಷ್ಣರಾಜರ ಆಡಳಿತ ತುಂಬಾ ಜನಪರವಾಗಿತ್ತು. ಅವರ ಕಾಲದಲ್ಲಿಯೇ ಮೈಸೂರು ನಗರದಲ್ಲಿ ಪ್ರಥಮವಾಗಿ ಸಾರ್ವಜನಿಕ ಉಚಿತ ವೈದ್ಯಶಾಲೆಗಳು ಆರಂಭವಾದವು. ಆಂಗ್ಲ ವಿದ್ಯಾಭ್ಯಾಸಕ್ಕಾಗಿ ಶಾಲೆಗಳು ಆರಂಭವಾದವು. ಶಿವನಸಮುದ್ರದ ಬಳಿ ಕಾವೇರಿ ನದಿಗೆ ಸೇತುವೆ ನಿರ್ಮಾಣವಾಯಿತು. ಮೈಸೂರು ನಗರದಲ್ಲಿ ಅನೇಕ ಹೊಸ ಬಡಾವಣೆಗಳು ತಲೆ ಎತ್ತಿದವು. ಸಾಹಿತ್ಯಕ್ಷೇತ್ರಕ್ಕೆ ಅವರ ಸೇವೆ ಅತ್ಯಂತ ಗಣನೀಯವಾಗಿತ್ತು. ಹೊಸಗನ್ನಡದ ಮೊದಲ ಗದ್ಯ ಗ್ರಂಥವೆಂದು ಮನ್ನಣೆಗೆ ಪಾತ್ರವಾಗಿರುವ 'ಮುದ್ರಾ ಮಂಜೂಷ' ಕೃತಿಯ ಕರ್ತೃ ಕೆಂಪುನಾರಾಯಣನು ಮುಮ್ಮಡಿ ಕೃಷ್ಣರಾಜರ ಆಶ್ರಿತನಾಗಿದ್ದನು.
ಕೃತಿಗಳು
ವರ್ಗ:ಮೈಸೂರು ಸಂಸ್ಥಾನ
ಮಹತ್ಕಣ
ರಸಾಯನಶಾಸ್ತ್ರದಲ್ಲಿ ಮಹತ್ಕಣವು ಕನಿಷ್ಟ ೨ ಕಣಗಳು ಒಟ್ಟಾಗಿ ಸೇರಿ ನಿಯಮಿತ ೩-ಆಯಾಮದ ಸುಭದ್ರ ವಿನ್ಯಾಸವನ್ನು ಹೊಂದಿರುವ ದ್ರವ್ಯದ ಘಟಕ.
ವರ್ಗ:ರಸಾಯನಶಾಸ್ತ್ರ ವರ್ಗ:ಭೌತಶಾಸ್ತ್ರ
ಸೇಂಟ್ ಲೂಷಿಯ
ಸೇಂಟ್ ಲೂಸಿಯಾ ಅಟ್ಲಾಂಟಿಕ್ ಸಾಗರದ ಗಡಿಯಲ್ಲಿ ಪೂರ್ವ ಕೆರಿಬಿಯನ್ ಸಮುದ್ರದಲ್ಲಿ ವೆಸ್ಟ್ ಇಂಡೀಸ್‌ನಲ್ಲಿರುವ ಒಂದು ದ್ವೀಪ ರಾಷ್ಟ್ರವಾಗಿದೆ. ಈ ದ್ವೀಪವನ್ನು ಹಿಂದೆ ಐಯೊನೊಲಾ ಎಂದು ಕರೆಯಲಾಗುತ್ತಿತ್ತು, ಇದನ್ನು ಸ್ಥಳೀಯರಾದ ಅರಾವಾಕ್ಸ್ ಜನರು ದ್ವೀಪಕ್ಕೆ ಈ ಹೆಸರನ್ನು ನೀಡಿದರು ಮತ್ತು ನಂತರ ಹೆವನೊರಾ, ಎಂಬ ಹೆಸರನ್ನು ಸ್ಥಳೀಯ ಕ್ಯಾರಿಬ್ಸ್ ಜನರು ನೀಡಿದರು, ಇವರಿಬ್ಬರು ಎರಡು ಪ್ರತ್ಯೇಕ ಅಮೆರಿಂಡಿಯನ್ ಜನರು .ಇದು ಲೆಸ್ಸರ್ ಆಂಟಿಲೀಸ್‌ನ ವಿಂಡ್‌ವರ್ಡ್ ದ್ವೀಪಗಳ ಭಾಗವಾಗಿದೆ, ಇದು ಸೇಂಟ್ ವಿನ್ಸೆಂಟ್ ದ್ವೀಪದ ಉತ್ತರ/ಈಶಾನ್ಯಕ್ಕೆ, ಬಾರ್ಬಡೋಸ್‌ನ ವಾಯುವ್ಯ ಮತ್ತು ಮಾರ್ಟಿನಿಕ್‌ನ ದಕ್ಷಿಣದಲ್ಲಿದೆ. ಇದು 617 km2 ರ ಭೂಪ್ರದೇಶವನ್ನು ಒಳಗೊಂಡಿದೆ  ಮತ್ತು 2010 ರ ಜನಗಣತಿಯಲ್ಲಿ 165,595 ಜನಸಂಖ್ಯೆಯನ್ನು ವರದಿ ಮಾಡಿದೆ. ಸೇಂಟ್ ಲೂಸಿಯಾದ ಅತಿದೊಡ್ಡ ನಗರ ಕ್ಯಾಸ್ಟ್ರೀಸ್, ಅದರ ಪ್ರಸ್ತುತ ರಾಜಧಾನಿ, ಮತ್ತು ಅದರ ಎರಡನೇ ದೊಡ್ಡ ನಗರ ಸೌಫ್ರಿಯೆರ್, ದ್ವೀಪದ ಮೊದಲ ಫ್ರೆಂಚ್ ವಸಾಹತುಶಾಹಿ ರಾಜಧಾನಿ.
ಫ್ರೆಂಚ್ ರು ದ್ವೀಪದಲ್ಲಿ ನೆಲೆಸಿದ ಮೊದಲ ಯುರೋಪಿಯನ್ನರು. ಅವರು 1660 ರಲ್ಲಿ ಸ್ಥಳೀಯ ದ್ವೀಪ ಕ್ಯಾರಿಬ್ಸ್ ಜೊತೆ ಒಪ್ಪಂದಕ್ಕೆ ಸಹಿ ಹಾಕಿದರು. 1663 ರಿಂದ 1667 ರವರೆಗೆ ಇಂಗ್ಲೆಂಡ್ ದ್ವೀಪದ ಮೇಲೆ ಹಿಡಿತ ಸಾಧಿಸಿತು. ನಂತರದ ವರ್ಷಗಳಲ್ಲಿ, ಇದು ಫ್ರಾನ್ಸ ನೊಂದಿಗೆ 14 ಬಾರಿ ಯುದ್ಧ ಮಾಡಿತು, ಮತ್ತು ದ್ವೀಪದ ಆಳ್ವಿಕೆಯು ಆಗಾಗ್ಗೆ ಬದಲಾಯಿತು. 1814 ರಲ್ಲಿ, ಬ್ರಿಟಿಷರು ದ್ವೀಪದ ನಿಯಂತ್ರಣವನ್ನು ಪಡೆದರು. ಇದು ಬ್ರಿಟಿಷ್ ಮತ್ತು ಫ್ರೆಂಚ್ ನಿಯಂತ್ರಣದ ನಡುವೆ ಆಗಾಗ್ಗೆ ಬದಲಾದ ಕಾರಣ, ಗ್ರೀಕ್ ಪೌರಾಣಿಕ ಪಾತ್ರವಾದ ಟ್ರಾಯ್‌ನ ಹೆಲೆನ್ ನಂತರ ಸೇಂಟ್ ಲೂಸಿಯಾವನ್ನು "ಹೆಲೆನ್ ಆಫ್ ದಿ ವೆಸ್ಟ್" ಎಂದೂ ಕರೆಯಲಾಗುತ್ತಿತ್ತು.
1840 ರಲ್ಲಿ ಪ್ರತಿನಿಧಿ ಸರ್ಕಾರ ಅಸ್ತಿತ್ವಕ್ಕೆ ಬಂದಿತು. ಸಾರ್ವತ್ರಿಕ ಮತದಾನದ ಅಧಿಕಾರವನ್ನು 1953 ರಲ್ಲಿ ಸ್ಥಾಪಿಸಲಾಯಿತು. 1958 ರಿಂದ 1962 ರವರೆಗೆ, ದ್ವೀಪವು ವೆಸ್ಟ್ ಇಂಡೀಸ್ ಫೆಡರೇಶನ್‌ನ ಸದಸ್ಯರಾಗಿತ್ತು. 22 ಫೆಬ್ರವರಿ 1979 ರಂದು, ಸೇಂಟ್ ಲೂಸಿಯಾ ಸ್ವತಂತ್ರ ರಾಜ್ಯವಾಯಿತು ಮತ್ತು ಕಾಮನ್‌ವೆಲ್ತ್ ಸಾಮ್ರಾಜ್ಯವಾಗಿ ಕಾಮನ್‌ವೆಲ್ತ್ ರಾಷ್ಟ್ರಗಳ ಸದಸ್ಯರಾದರು. ಸೇಂಟ್ ಲೂಸಿಯಾ ಒಂದು ಮಿಶ್ರ ನ್ಯಾಯವ್ಯಾಪ್ತಿಯಾಗಿದೆ, ಅಂದರೆ ಇದು ನಾಗರಿಕ ಕಾನೂನು ಮತ್ತು ಇಂಗ್ಲಿಷ್ ಸಾಮಾನ್ಯ ಕಾನೂನು ಎರಡನ್ನೂ ಆಧರಿಸಿ ಕಾನೂನು ವ್ಯವಸ್ಥೆಯನ್ನು ಹೊಂದಿದೆ. 1867 ರ ಸೇಂಟ್ ಲೂಸಿಯಾದ ಸಿವಿಲ್ ಕೋಡ್ 1866 ರ ಕ್ವಿಬೆಕ್ ಸಿವಿಲ್ ಕೋಡ್ ಅನ್ನು ಆಧರಿಸಿದೆ, ಇದು ಇಂಗ್ಲಿಷ್ ಸಾಮಾನ್ಯ ಕಾನೂನು ಶೈಲಿಯ ಶಾಸನದಿಂದ ಪೂರಕವಾಗಿದೆ. ಇದು ಆರ್ಗನೈಸೇಶನ್ ಇಂಟರ್ನ್ಯಾಷನಲ್ ಡೆ ಲಾ ಫ್ರಾಂಕೋಫೋನಿಯ ಸದಸ್ಯತ್ವವನ್ನು ಪಡೆದಿದೆ.
ವ್ಯುತ್ಪತ್ತಿ
ಸೈಂಟ್ ಲೂಸಿಯಾವನ್ನು ಸೈಂಟ್ ಲೂಸಿ ಆಫ್ ಸಿರಾಕ್ಯೂಸ್ ನಂತರ ಹೆಸರಿಸಲಾಯಿತು (ಕ್ರಿ.ಶ. 283 - 304). ಸೇಂಟ್ ಲೂಸಿಯಾ ಮತ್ತು ಐರ್ಲೆಂಡ್ ಇವೆರಡೂ ದೇಶಗಳು ಮಾತ್ರವೇ ಇಡೀ ವಿಶ್ವದಲ್ಲಿ ಮಹಿಳೆಯ ಹೆಸರಿನಿಂದ ಕರೆಯಲ್ಪಡುವ ಎರಡು ಸಾರ್ವಭೌಮ ರಾಜ್ಯಗಳಾಗಿವೆ (ಐರ್ಲೆಂಡ್ ಅನ್ನು ಫಲವತ್ತತೆಯ ಸೆಲ್ಟಿಕ್ ದೇವತೆ ಐರ್ ಹೆಸರಿನಲ್ಲಿ ಹೆಸರನ್ನು ಇಡಲಾಗಿದೆ). ಸೇಂಟ್ ಲೂಸಿಯಾಕ್ಕೆ ಮಾತ್ರ ಮಾನವ ಮಹಿಳೆಯ ಹೆಸರನ್ನು ಇಡಲಾಗಿದೆ. ಸೇಂಟ್ ಲೂಸಿಯ ಹಬ್ಬದ ದಿನವಾದ ಡಿಸೆಂಬರ್ 13 ರಂದು ಫ್ರೆಂಚ್ ನಾವಿಕರು ದ್ವೀಪದಲ್ಲಿ ಹಡಗಿನಿಂದ ಧ್ವಂಸಗೊಂಡರು ಮತ್ತು ಆದ್ದರಿಂದ ಅವಳ ಗೌರವಾರ್ಥವಾಗಿ ದ್ವೀಪಕ್ಕೆ ಹೆಸರಿಸಲಾಗಿದೆ ಎಂದು ದಂತಕಥೆ ಹೇಳುತ್ತದೆ.
ವಸಾಹತು ಪೂರ್ವದ ಅವಧಿ
ಕ್ರಿ.ಶ. 800 ರ ಸುಮಾರಿಗೆ ಕ್ಯಾರಿಬ್‌ಗಳು ಆಗಮಿಸಿದರು ಮತ್ತು ಅರಾವಾಕ್‌ಗಳ ಪುರುಷರನ್ನು ಕೊಂದು ಮಹಿಳೆಯರನ್ನು ತಮ್ಮ ಸ್ವಂತ ಸಮಾಜಕ್ಕೆ ಸಂಯೋಜಿಸುವ ಮೂಲಕ ನಿಯಂತ್ರಣವನ್ನು ತಮ್ಮ ಕೈಗೆ ತೆಗೆದುಕೊಂಡರು. ಅವರು ದ್ವೀಪವನ್ನು ಹೇವಾನರಾವ್ ಎಂದು ಕರೆದರು. ನಂತರ ಹೆವನೊರಾ (Ioüanalao, ಅಥವಾ "ಅಲ್ಲಿ ಇಗುವಾನಾಗಳು ಕಂಡುಬರುತ್ತವೆ") ಎಂದು ಕರೆದರು.
ಆರಂಭಿಕ ಯುರೋಪಿಯನ್ ಅವಧಿ
ಕ್ರಿಸ್ಟೋಫರ್ ಕೊಲಂಬಸ್ 1502 ರಲ್ಲಿ ತನ್ನ ನಾಲ್ಕನೇ ಸಮುದ್ರಯಾನದ ಸಮಯದಲ್ಲಿ ದ್ವೀಪವನ್ನು ನೋಡಿರಬಹುದು, ಏಕೆಂದರೆ ಅವನು ಮಾರ್ಟಿನಿಕ್ ಮೇಲೆ ಲಂಗರು ಹಾಕಿದನು, ಆದರೂ ಅವನು ತನ್ನ ದಾಖಲೆಯಲ್ಲಿ ಈ ದ್ವೀಪವನ್ನು ಉಲ್ಲೇಖಿಸಲಿಲ್ಲ. ಜುವಾನ್ ಡೆ ಲಾ ಕೋಸಾ ತನ್ನ 1500 ರ ನಕ್ಷೆಯಲ್ಲಿ ದ್ವೀಪವನ್ನು ಗುರುತಿಸಿ, ಅದನ್ನು ಎಲ್ ಫಾಲ್ಕನ್ ಎಂದು ಕರೆದನು ಮತ್ತು ದಕ್ಷಿಣ ಲಾಸ್ ಅಗುಜಾಸ್‌ಗೆ ಮತ್ತೊಂದು ದ್ವೀಪ ಎಂದು ಕರೆದರು. 1511 ರ ಸ್ಪ್ಯಾನಿಷ್ ಸೆಡುಲಾ ಸ್ಪ್ಯಾನಿಷ್ ಡೊಮೇನ್‌ನೊಳಗಿನ ದ್ವೀಪವನ್ನು ಉಲ್ಲೇಖಿಸುತ್ತದೆ ಮತ್ತು 1520 ರಲ್ಲಿ ಮಾಡಿದ ವ್ಯಾಟಿಕನ್‌ನಲ್ಲಿರುವ ಗ್ಲೋಬ್ ದ್ವೀಪವನ್ನು ಸ್ಯಾಂಕ್ಟಾ ಲೂಸಿಯಾ ಎಂದು ತೋರಿಸುತ್ತದೆ.
1550 ರ ದಶಕದ ಉತ್ತರಾರ್ಧದಲ್ಲಿ, ಫ್ರೆಂಚ್ ದರೋಡೆಕೋರ ಫ್ರಾಂಕೋಯಿಸ್ ಲೆ ಕ್ಲರ್ಕ್ (ಅವನ ಮರದ ಕಾಲಿನ ಕಾರಣದಿಂದಾಗಿ ಜಂಬೆ ಡಿ ಬೋಯಿಸ್ ಎಂದು ಕರೆಯುತ್ತಾರೆ) ಪಾರಿವಾಳ ದ್ವೀಪದಲ್ಲಿ ಶಿಬಿರವನ್ನು ಸ್ಥಾಪಿಸಿದರು. ಅಲ್ಲಿಂದ ಅವರು ಹಾದುಹೋಗುವ ಸ್ಪ್ಯಾನಿಷ್ ಹಡಗುಗಳ ಮೇಲೆ ದಾಳಿ ಮಾಡಿದರು. 1605 ರಲ್ಲಿ, ಒಲಿಫ್ ಬ್ಲಾಸಮ್ ಎಂಬ ಇಂಗ್ಲಿಷ್ ಹಡಗನ್ನು ಗಯಾನಾಕ್ಕೆ ಹೋಗುವ ಮಾರ್ಗದಲ್ಲಿ ಕಳುಹಿಸಲಾಯಿತು, ಮತ್ತು 67 ವಸಾಹತುಗಾರರು ಸೇಂಟ್ ಲೂಸಿಯಾದಲ್ಲಿ ನೆಲೆಸಿದರು, ಆರಂಭದಲ್ಲಿ ಕ್ಯಾರಿಬ್ ಮುಖ್ಯಸ್ಥ ಆಂಥೋನಿ ಸ್ವಾಗತಿಸಿದರು. 26 ಸೆಪ್ಟೆಂಬರ್ 1605 ರ ಹೊತ್ತಿಗೆ, ಕ್ಯಾರಿಬ್ ಮುಖ್ಯಸ್ಥ ಆಗ್ರೌಮಾರ್ಟ್‌ನ ನಿರಂತರ ದಾಳಿಯ ನಂತರ ಕೇವಲ 19 ಜನರು ಬದುಕುಳಿದರು, ಆದ್ದರಿಂದ ವಸಾಹತುಗಾರರು ದ್ವೀಪದಿಂದ ಓಡಿಹೋದರು.
18 ಮತ್ತು 19 ನೇ ಶತಮಾನಗಳು
ಗುಲಾಮಿ-ಆಧಾರಿತ ಸಕ್ಕರೆ ಉದ್ಯಮವು ಅಭಿವೃದ್ಧಿಗೊಂಡ ನಂತರ, ಬ್ರಿಟಿಷರು ಮತ್ತು ಫ್ರೆಂಚ್ ಇಬ್ಬರೂ ದ್ವೀಪವನ್ನು ಆಕರ್ಷಕವಾಗಿ ಕಂಡುಕೊಂಡರು. 18 ನೇ ಶತಮಾನದ ಅವಧಿಯಲ್ಲಿ, ದ್ವೀಪವು ಮಾಲೀಕತ್ವವನ್ನು ಬದಲಾಯಿಸಿತು, ಅಥವಾ ಒಂದು ಡಜನ್ ಬಾರಿ ತಟಸ್ಥ ಪ್ರದೇಶವೆಂದು ಘೋಷಿಸಲಾಯಿತು, ಆದಾಗ್ಯೂ ಫ್ರೆಂಚ್ ವಸಾಹತುಗಳು ಉಳಿದುಕೊಂಡಿವೆ ಮತ್ತು ದ್ವೀಪವು ಹದಿನೆಂಟನೇ ಶತಮಾನದವರೆಗೂ ವಾಸ್ತವಿಕ ಫ್ರೆಂಚ್ ವಸಾಹತುವಾಗಿತ್ತು.
1722 ರಲ್ಲಿ, ಗ್ರೇಟ್ ಬ್ರಿಟನ್‌ನ ಜಾರ್ಜ್ I ಸೇಂಟ್ ಲೂಸಿಯಾ ಮತ್ತು ಸೇಂಟ್ ವಿನ್ಸೆಂಟ್ ಎರಡನ್ನೂ ಮೊಂಟಾಗುವಿನ 2 ನೇ ಡ್ಯೂಕ್‌ಗೆ ನೀಡಿದರು. ಮಾಂಟೇಗ್ ಅವರು ಮರ್ಚೆಂಟ್ ಸೀ ಕ್ಯಾಪ್ಟನ್ ಮತ್ತು ಸಾಹಸಿ ನಥಾನಿಯಲ್ ಯುರಿಂಗ್ ಅವರನ್ನು ಉಪ-ಗವರ್ನರ್ ಆಗಿ ನೇಮಿಸಿದರು. ಉರಿಂಗ್ ಏಳು ಹಡಗುಗಳ ಗುಂಪಿನೊಂದಿಗೆ ದ್ವೀಪಗಳಿಗೆ ಹೋದರು ಮತ್ತು ಪೆಟಿಟ್ ಕ್ಯಾರೆನೇಜ್ನಲ್ಲಿ ನೆಲೆಸಿದರು. ಬ್ರಿಟಿಷ್ ಯುದ್ಧನೌಕೆಗಳಿಂದ ಸಾಕಷ್ಟು ಬೆಂಬಲವನ್ನು ಪಡೆಯಲು ಸಾಧ್ಯವಾಗಲಿಲ್ಲ, ಅವರು ಮತ್ತು ಹೊಸ ವಸಾಹತುಗಾರರು ತ್ವರಿತವಾಗಿ ಫ್ರೆಂಚಿನಿಂದ ಓಡಿಹೋದರು.
ಏಳು ವರ್ಷಗಳ ಯುದ್ಧದ ಸಮಯದಲ್ಲಿ, ಬ್ರಿಟನ್ ಸೇಂಟ್ ಲೂಸಿಯಾವನ್ನು ಒಂದು ವರ್ಷ ವಶಪಡಿಸಿಕೊಂಡಿತು, ಆದರೆ 1763 ರಲ್ಲಿ ಪ್ಯಾರಿಸ್ ಒಪ್ಪಂದದ ಅಡಿಯಲ್ಲಿ ದ್ವೀಪವನ್ನು ಫ್ರೆಂಚ್‌ಗೆ ಹಸ್ತಾಂತರಿಸಿತು. ಇತರ ದ್ವೀಪಗಳಲ್ಲಿ ಇಂಗ್ಲಿಷರು ಮತ್ತು ಡಚ್ಚರಂತೆ, 1765 ರಲ್ಲಿ, ಫ್ರೆಂಚರು ದೊಡ್ಡ ತೋಟಗಳಲ್ಲಿ ಕಬ್ಬನ್ನು ಒಂದು ಸರಕು ಬೆಳೆಯಾಗಿ ಬೆಳೆಯಲು ಭೂಮಿಯನ್ನು ಅಭಿವೃದ್ಧಿಪಡಿಸಲು ಪ್ರಾರಂಭಿಸಿದರು.
1778 ಮತ್ತು 1784ರ ನಡುವೆ ಬ್ರಿಟಿಷರು ಮತ್ತೆ ಈ ದ್ವೀಪವನ್ನು ಆಕ್ರಮಿಸಿಕೊಂಡರು.
ಸ್ವಲ್ಪ ಸಮಯದ ನಂತರ, ಇತ್ತೀಚೆಗೆ ಭುಗಿಲೆದ್ದ ಫ್ರಾನ್ಸ್ ನೊಂದಿಗಿನ ಯುದ್ಧದ ಭಾಗವಾಗಿ ಬ್ರಿಟಿಷರು ದ್ವೀಪವನ್ನು ಆಕ್ರಮಿಸಿದರು. 21 ಫೆಬ್ರವರಿ 1795 ರಂದು, ವಿಕ್ಟರ್ ಹ್ಯೂಗ್ಸ್ ನ ಹೆಸರಿಗೆ ಮಾತ್ರ ನಿಯಂತ್ರಣದಲ್ಲಿದ್ದ ಫ್ರೆಂಚ್ ಪಡೆಗಳು ವಿಯುಕ್ಸ್ ಫೋರ್ಟ್ ಮತ್ತು ರಾಬೋಟ್ನಲ್ಲಿ ಬ್ರಿಟಿಷ್ ಪಡೆಗಳ ಬೆಟಾಲಿಯನ್ ಅನ್ನು ಸೋಲಿಸಿದವು. 1796 ರಲ್ಲಿ, ಕ್ಯಾಸ್ಟ್ರೀಸ್ ಅನ್ನು ಸಂಘರ್ಷದ ಭಾಗವಾಗಿ ಸುಡಲಾಯಿತು. 27 ನೇ ಇನ್ನಿಸ್ಕಿಲ್ಲಿಂಗ್ ಫ್ಯೂಸಿಲಿಯರ್ಸ್ ಅನ್ನು ಮುನ್ನಡೆಸುತ್ತಾ, ಜನರಲ್ ಜಾನ್ ಮೂರ್ ಎರಡು ದಿನಗಳ ಕಹಿ ಹೋರಾಟದ ನಂತರ 1796 ರಲ್ಲಿ ಫೋರ್ಟ್ ಚಾರ್ಲೆಟ್ ಅನ್ನು ಮರಳಿ ಪಡೆದರು. ಗೌರವಾರ್ಥವಾಗಿ, ಫ್ಯೂಸಿಲಿಯರ್ಸ್‌ನ ರೆಜಿಮೆಂಟಲ್ ಬಣ್ಣವನ್ನು ಮೋರ್ನೆ ಫಾರ್ಚೂನ್‌ನಲ್ಲಿ ವಶಪಡಿಸಿಕೊಂಡ ಕೋಟೆಯ ಫ್ಲ್ಯಾಗ್‌ಸ್ಟಾಫ್‌ನಲ್ಲಿ ಯೂನಿಯನ್ ಜ್ಯಾಕ್ ಬದಲಿಗೆ ಒಂದು ಗಂಟೆಯ ಕಾಲ ಪ್ರದರ್ಶಿಸಲಾಯಿತು. ಕೋಟೆಯನ್ನು ವಶಪಡಿಸಿಕೊಂಡ ನಂತರ, ಮೂರ್‌ನ ಉನ್ನತ, ರಾಲ್ಫ್ ಅಬರ್‌ಕ್ರೋಂಬಿ, ದ್ವೀಪವನ್ನು ತೊರೆದರು ಹಾಗೂ ಮೂರ್ ಅವರಿಗೆ ಬ್ರಿಟಿಷ್ ಗ್ಯಾರಿಸನ್‌ನ ಉಸ್ತುವಾರಿ ವಹಿಸಲಾಯಿತು. ಮೂರ್ ಹಳದಿ ಜ್ವರದಿಂದ ಅನಾರೋಗ್ಯಕ್ಕೆ ಒಳಗಾಗುವವರೆಗೂ ಈ ಹುದ್ದೆಯಲ್ಲಿಯೇ ಇದ್ದರು, ಇದು 1798 ರ ಮೊದಲು ಬ್ರಿಟನ್‌ಗೆ ಮರಳಲು ಕಾರಣವಾಯಿತು.
೧೮೦೩ ರಲ್ಲಿ ಬ್ರಿಟಿಷ್ ಸರಕಾರವು ದ್ವೀಪವನ್ನು ತನ್ನ ಕೈವಶ ಮಾಡಿಕೊಂಡಿತು. ಎಲ್ ಆರ್ಮಿ ಡಾನ್ಸ್ ಲೆಸ್ ಬೊಯಿಸ್ ನ ಹಲವು ಸದಸ್ಯರು ದಟ್ಟವಾದ ಮಳೆಕಾಡಿನಲ್ಲಿ ಕಣ್ಮರೆಯಾದರು. ನಂತರ ಅವರು ಮಾರೂನ್ ಸಮುದಾಯಗಳನ್ನು ಸ್ಥಾಪನೆ ಮಅಡಿದರು.
ಫ್ರಾನ್ಸ್ ಮತ್ತು ಗ್ರೇಟ್ ಬ್ರಿಟನ್ ನೆಪೋಲಿಯನ್ ಯುದ್ಧಗಳನ್ನು ಕೊನೆಗೊಳಿಸಿ ಪ್ಯಾರಿಸ್ ಒಪ್ಪಂದದ ಭಾಗವಾಗಿ 1814 ರಲ್ಲಿ ಬ್ರಿಟಿಷರು ಸೇಂಟ್ ಲೂಸಿಯಾವನ್ನು ಪಡೆದುಕೊಳ್ಳುವವರೆಗೂ ಸ್ಪರ್ಧೆಯನ್ನು ಅಥವಾ ಯುದ್ಧವನ್ನು ಮುಂದುವರೆಸಿದರು. ಅದರ ನಂತರ, ಸೇಂಟ್ ಲೂಸಿಯಾವನ್ನು ಬ್ರಿಟಿಷ್ ವಿಂಡ್‌ವರ್ಡ್ ದ್ವೀಪಗಳ ವಸಾಹತುಗಳಲ್ಲಿ ಒಂದೆಂದು ಪರಿಗಣಿಸಲಾಯಿತು.
ಗುಲಾಮಗಿರಿಯನ್ನು ಮತ್ತು ಅದನ್ನು ಬೆಂಬಲಿಸುವ ಸ್ಥೆಯನ್ನು 1836 ರಲ್ಲಿ ದ್ವೀಪದಲ್ಲಿ ರದ್ದುಪಡಿಸಲಾಯಿತು. ಅದು ಬ್ರಿಟಿಷ್ ಸಾಮ್ರಾಜ್ಯದಾದ್ಯಂತ ಇತ್ತು. ನಿರ್ಮೂಲನದ ನಂತರ, ಎಲ್ಲಾ ಮಾಜಿ ಗುಲಾಮರು ಸ್ವಾತಂತ್ರ್ಯದ ಕಲ್ಪನೆಗೆ ಒಗ್ಗಿಕೊಳ್ಳಲು ನಾಲ್ಕು ವರ್ಷಗಳ "ಶಿಷ್ಯತ್ವ" ವನ್ನು ಪೂರೈಸಬೇಕಾಗಿತ್ತು. ಆ ಅವಧಿಯಲ್ಲಿ, ಅವರು ತಮ್ಮ ಹಿಂದಿನ ಮಾಸ್ಟರ್‌ಗಳಿಗಾಗಿ ವಾರದ ಕೆಲಸದ ಅವಧಿಯ ಕನಿಷ್ಠ ಮುಕ್ಕಾಲು ಸಮಯದವರೆಗೂ ಕೆಲಸ ಮಾಡಿದರು. 1838 ರಲ್ಲಿ ಬ್ರಿಟಿಷರು ಪೂರ್ಣ ಸ್ವಾತಂತ್ರ್ಯವನ್ನು ನೀಡಿದರು. ಆ ಹೊತ್ತಿಗೆ, ಆಫ್ರಿಕನ್ ಜನಾಂಗದ ಜನರು ಯುರೋಪಿಯನ್ ಹಿನ್ನೆಲೆ ಜನಾಂಗದವರನ್ನು ತಮ್ಮ ಸಂಖ್ಯೆಯಲ್ಲಿ ಮೀರಿಸಿದ್ದರು. ಕೆರಿಬ್ ಮೂಲದ ಜನರು ಸಹ ದ್ವೀಪದಲ್ಲಿ ಅಲ್ಪಸಂಖ್ಯಾತರಾದರು.
ಕ್ಯಾಸ್ಟ್ರೀಸ್ ಬಂದರು ಮತ್ತು ಸುತ್ತಮುತ್ತಲಿನ 60 ಕೋಟೆಗಳ ವ್ಯವಸ್ಥೆಯಿಂದ ರಕ್ಷಿಸಲ್ಪಟ್ಟಿದೆ. ಮೋರ್ನೆ ಫಾರ್ಚೂನ್‌ನ ಮೇಲ್ಭಾಗದಲ್ಲಿ ಆರು ಸೇನಾ ತಾಣಗಳಿವೆ. 1768 ರಲ್ಲಿ ಫ್ರೆಂಚ್ ಕಟ್ಟಡದ ಕೆಲಸ ಪ್ರಾರಂಭವಾಯಿತು ಮತ್ತು ಬ್ರಿಟಿಷರು 1890 ರ ಹೊತ್ತಿಗೆ ಅದರ ಕೆಲಸವನ್ನು ಪೂರ್ಣಗೊಳಿಸಿದರು. ಅವುಗಳಲ್ಲಿ ಫೋರ್ಟ್ ಷಾರ್ಲೆಟ್ (ಓಲ್ಡ್ ಮಾರ್ನ್ ಫೋರ್ಟ್ರೆಸ್), ಅಪೊಸ್ತಲ್ ಬ್ಯಾಟರಿ (1888-1890), 1750 ರ ದಶಕದಲ್ಲಿ ಫ್ರೆಂಚರು ನಿರ್ಮಿಸಿದ ಪೌಡರ್ ಮ್ಯಾಗಜೀನ್, ಲುಕ್ಔಟ್ ಪಾಯಿಂಟ್ ಆಗಿ ನಿರ್ಮಿಸಲಾದ ಪ್ರೊವೊಸ್ಟ್ಸ್ ರೆಡೌಟ್ (1792) ಮತ್ತು ಕಾಂಬರ್ಮೆರೆ ಬ್ಯಾರಕ್ಗಳು ಸೇರಿವೆ. link=//upload.wikimedia.org/wikipedia/commons/thumb/0/0b/Flag_of_Saint_Lucia_%281939%E2%80%931967%29.svg/220px-Flag_of_Saint_Lucia_%281939%E2%80%931967%29.svg.png|thumb| ಸೇಂಟ್ ಲೂಸಿಯಾ ಧ್ವಜ 1939–1967 ಲಾ ಟೋಕ್ ಪಾಯಿಂಟ್‌ನಲ್ಲಿರುವ ಬ್ಯಾಟರಿಯು ಅತ್ಯುತ್ತಮವಾಗಿ ಸಂರಕ್ಷಿಸಲ್ಪಟ್ಟ ಅನುಸ್ಥಾಪನೆಯಾಗಿದೆ. ಇದು 1888 ರಲ್ಲಿ ಪೂರ್ಣಗೊಂಡಿತು, ಇದನ್ನು 1905 ರವರೆಗೆ ಕೈಬಿಡಲಿಲ್ಲ. ಈ ಕೋಟೆಯನ್ನು, ನಿರ್ದಿಷ್ಟವಾಗಿ, ಕ್ಯಾಸ್ಟ್ರೀಸ್ಸಿನ ಮೌಲ್ಯಯುತವಾದ ಕಲ್ಲಿದ್ದಲು ಬಂದರಿನ ಮೇಲೆ ಯುನೈಟೆಡ್ ಸ್ಟೇಟ್ಸ್ ನಿಂದ ಯಾವುದೇ ದಾಳಿಯನ್ನು ಹಿಮ್ಮೆಟ್ಟಿಸಲು ಬ್ರಿಟಿಷರು ನಿರ್ಮಿಸಿದರು.
ಎರಡನೆಯ ಮಹಾಯುದ್ಧವು ಕೆರಿಬಿಯನ್ ಕದನದ ಸಮಯದಲ್ಲಿ ನೇರವಾಗಿ ದ್ವೀಪಕ್ಕೆ ಭೇಟಿ ನೀಡಿತು. ಜರ್ಮನ್ ಯು-ಬೋಟ್ 9 ಮಾರ್ಚ್ 1942 ರಂದು ಕ್ಯಾಸ್ಟ್ರೀಸ್ ಬಂದರಿನಲ್ಲಿ ಎರಡು ಬ್ರಿಟಿಷ್ ಹಡಗುಗಳ ಮೇಲೆ ದಾಳಿ ಮಾಡಿ ಅವುಗಳನ್ನು ಮುಳುಗಿಸಿತು. ಯುನೈಟೆಡ್ ಸ್ಟೇಟ್ಸ್ ನೌಕಾಪಡೆಯು ಗ್ರಾಸ್ ಐಲೆಟ್‌ನಲ್ಲಿ NAF ಸೇಂಟ್ ಲೂಸಿಯಾವನ್ನು ಸ್ಥಾಪಿಸಿತು.
ಇಪ್ಪತ್ತನೇ ಶತಮಾನದ ಮಧ್ಯಭಾಗದಲ್ಲಿ, ವಸಾಹತು ವಿಸರ್ಜಿಸಲ್ಪಟ್ಟಾಗ ಸೇಂಟ್ ಲೂಸಿಯಾ ದೇಶವು ವೆಸ್ಟ್ ಇಂಡೀಸ್ ಫೆಡರೇಶನ್ (1958-1962)ಗೆ ಸೇರಿತು. 1967 ರಲ್ಲಿ, ಆಂತರಿಕ ತನ್ನದೇ ಸರ್ಕಾರದೊಂದಿಗೆ ವೆಸ್ಟ್ ಇಂಡೀಸ್ ಅಸೋಸಿಯೇಟೆಡ್ ಸ್ಟೇಟ್ಸ್‌ನ ಆರು ಸದಸ್ಯರಲ್ಲಿ ಸೇಂಟ್ ಲೂಸಿಯಾದ ಪ್ರತಿನಿಧಯು ಒಬ್ಬರಾದರು. 1979 ರಲ್ಲಿ, ಇದು ಸಂಪ್ರದಾಯವಾದಿ ಯುನೈಟೆಡ್ ವರ್ಕರ್ಸ್ ಪಕ್ಷದ (UWP) ಸರ್ ಜಾನ್ ಕಾಂಪ್ಟನ್ ಅಡಿಯಲ್ಲಿ ಸಂಪೂರ್ಣ ಸ್ವಾತಂತ್ರ್ಯವನ್ನು ಗಳಿಸಿತು. ಹೊಸ ದೇಶವು ಬ್ರಿಟಿಷ್ ಕಾಮನ್‌ವೆಲ್ತ್‌ನಲ್ಲಿ ಉಳಿಯಲು ಮತ್ತು ರಾಣಿ ಎಲಿಜಬೆತ್‌ನನ್ನು ಮೊನಾರ್ಕ್ ಆಗಿ ಉಳಿಸಿಕೊಳ್ಳಲು ಆಯ್ಕೆ ಮಾಡಿತು, ಸ್ಥಳೀಯವಾಗಿ ಗವರ್ನರ್-ಜನರಲ್ ಅವರು ಪ್ರತಿನಿಧಿಸುತ್ತಾರೆ.
ಸ್ವತಂತ್ರೋತ್ತರ ಕಾಲ
1979 ರ ಸೇಂಟ್ ಲೂಸಿಯನ್ ಸಾರ್ವತ್ರಿಕ ಚುನಾವಣೆಯಲ್ಲಿ ಅಲನ್ ಲೂಸಿ ನೇತೃತ್ವದ ಎಡ-ಒಲವಿನ ಸೇಂಟ್ ಲೂಸಿಯಾ ಲೇಬರ್ ಪಾರ್ಟಿ (SLP) ಇಂದ ಕಾಂಪ್ಟನ್‌ರ ಪ್ರಧಾನ ಮಂತ್ರಿಯ ಸರಕಾರದ ಆರಂಭಿಕ ಅವಧಿಯು ಕೆಲವೇ ತಿಂಗಳುಗಳ ಕಾಲ ಉಳಿಯಿತು. 1980 ಅಲೆನ್ ಚಂಡಮಾರುತದಿಂದ ಆರ್ಥಿಕತೆಯು ತೀವ್ರವಾಗಿ ಪ್ರಭಾವಿತವಾಗಿದ್ದರೂ ಸಹ, ಕ್ಯೂಬಾದಂತಹ ಪ್ರದೇಶದಲ್ಲಿ ಸಮಾಜವಾದಿ ರಾಷ್ಟ್ರಗಳೊಂದಿಗೆ ಸಂಬಂಧವನ್ನು ಸುಧಾರಿಸಲು SLP ಪ್ರಯತ್ನಿಸಿತು. 1981 ರಲ್ಲಿ ವಿನ್‌ಸ್ಟನ್ ಸೆನಾಕ್ ಅವರು ಲೂಯಿಸಿಯನ್ನು ಪ್ರಧಾನ ಮಂತ್ರಿಯಾಗಿ ಬದಲಾಯಿಸಿದರು. SLP ಸರ್ಕಾರವು ಮುಷ್ಕರಗಳ ಸರಣಿಯನ್ನು ಎದುರಿಸಿತು ಮತ್ತು ಸೆನಾಕ್ ಕೆಳಗಿಳಿಯಲು ಒಪ್ಪಿಕೊಂಡರು, ಪ್ರಗತಿಶೀಲ ಲೇಬರ್ ಪಕ್ಷದ ಮೈಕೆಲ್ ಪಿಲ್ಗ್ರಿಮ್ ಅವರು 1982 ರ ಸೇಂಟ್ ಲೂಸಿಯನ್ ಸಾರ್ವತ್ರಿಕ ಚುನಾವಣೆಯವರೆಗೆ ಹಂಗಾಮಿ ಪ್ರಧಾನ ಮಂತ್ರಿಯಾಗಿ ಸಂಕ್ಷಿಪ್ತವಾಗಿ ಸೇವೆ ಸಲ್ಲಿಸಿದರು. ಈ ಚುನಾವಣೆಯನ್ನು ಜಾನ್ ಕಾಂಪ್ಟನ್ ನೇತೃತ್ವದಲ್ಲಿ UWP ಗೆದ್ದಿತು, ಅವರು 1996 ರವರೆಗೆ ದೇಶವನ್ನು ಅಡೆತಡೆಯಿಲ್ಲದೆ ಆಳಿದರು; ಅವರ ನಂತರ ವಾಘನ್ ಲೆವಿಸ್ ಅವರು ಅಧಿಕಾರ ವಹಿಸಿಕೊಂಡರು. ಅವರು 1997 ರ ಸೇಂಟ್ ಲೂಸಿಯನ್ ಸಾರ್ವತ್ರಿಕ ಚುನಾವಣೆಯಲ್ಲಿ ಕೆನ್ನಿ ಆಂಥೋನಿ ನೇತೃತ್ವದಲ್ಲಿ SLP ಗೆ ಸೋತರು. ಈ ಯುಗದಲ್ಲಿ UWP ಸಾಮಾನ್ಯವಾಗಿ ಪಾಶ್ಚಿಮಾತ್ಯ ಪರ, ವ್ಯಾಪಾರ-ಪರ ದೃಷ್ಟಿಕೋನವನ್ನು ಅಳವಡಿಸಿಕೊಂಡಿತು, ಬಾಳೆಹಣ್ಣುಗಳ ಮೇಲಿನ ಅತಿಯಾದ ಅವಲಂಬನೆಯಿಂದ ಆರ್ಥಿಕತೆಯನ್ನು ವೈವಿಧ್ಯಗೊಳಿಸಲು ಮತ್ತು ಪ್ರವಾಸೋದ್ಯಮ ಕ್ಷೇತ್ರವನ್ನು ಉತ್ತೇಜಿಸಲು ಪ್ರಯತ್ನಿಸಿತು. ಕಾಂಪ್ಟನ್ ಪ್ರಾದೇಶಿಕ ಏಕೀಕರಣದ ಪ್ರತಿಪಾದಕರಾಗಿದ್ದರು.
ಮತ್ತೆ ಕಾಂಪ್ಟನ್ ನೇತೃತ್ವದ UWP ಸಂಸತ್ತಿನ ಚುನಾವಣೆಯನ್ನು ಗೆದ್ದಾಗ ಆಂಥೋನಿ ಅವರು 2006 ರವರೆಗೆ ಅಧಿಕಾರದಲ್ಲಿದ್ದರು. ಕಾಂಪ್ಟನ್ ಆರ್ಥಿಕತೆಯನ್ನು ಹೆಚ್ಚಿಸಲು ಮತ್ತು ಹೆಚ್ಚುತ್ತಿರುವ ಅಪರಾಧ ದರವನ್ನು ನಿಭಾಯಿಸಲು ಪ್ರತಿಜ್ಞೆ ಮಾಡಿದರು. 2015 ರಲ್ಲಿ ಹಲವಾರು ಶಂಕಿತರನ್ನು ಪೊಲೀಸರು ಕಾನೂನುಬಾಹಿರವಾಗಿ ಗುಂಡು ಹಾರಿಸಿದರು ಮತ್ತು ಅವರ ಸಾವಿನ ಸಂದರ್ಭಗಳನ್ನು ಮುಚ್ಚಿಹಾಕಿದಾಗ ಅಪರಾಧವನ್ನು ನಿಗ್ರಹಿಸುವ ಪೊಲೀಸ್ ಪ್ರಯತ್ನಗಳನ್ನು ಟೀಕಿಸಲಾಯಿತು. ಮೇ 2007 ರಲ್ಲಿ, ಕಾಂಪ್ಟನ್ ಸಣ್ಣ ಪಾರ್ಶ್ವವಾಯುಗಳ ಸರಣಿಯನ್ನು ಅನುಭವಿಸಿದ ನಂತರ, ಹಣಕಾಸು ಮತ್ತು ವಿದೇಶಾಂಗ ವ್ಯವಹಾರಗಳ ಸಚಿವ ಸ್ಟೀಫನ್ಸನ್ ಕಿಂಗ್ ಅವರು ಹಂಗಾಮಿ ಪ್ರಧಾನ ಮಂತ್ರಿಯಾದರು. ಸೆಪ್ಟೆಂಬರ್ 2007 ರಲ್ಲಿ ನಿಧನರಾದಾಗ ಕಾಂಪ್ಟನ್ ಪ್ರಧಾನ ಮಂತ್ರಿಯಾದರು. ನವೆಂಬರ್ 2011 ರಲ್ಲಿ, ಕೆನ್ನಿ ಆಂಥೋನಿ ಮೂರನೇ ಬಾರಿಗೆ ಪ್ರಧಾನ ಮಂತ್ರಿಯಾಗಿ ಮರು ಆಯ್ಕೆಯಾದರು. ಜೂನ್ 2016 ರ ಚುನಾವಣೆಯಲ್ಲಿ ಯುನೈಟೆಡ್ ವರ್ಕರ್ಸ್ ಪಾರ್ಟಿ (UWP) ಮತ್ತೆ ಅಧಿಕಾರವನ್ನು ವಹಿಸಿಕೊಂಡಿತು. ಅಲೆನ್ ಚಾಸ್ಟಾನೆಟ್ ಪ್ರಧಾನ ಮಂತ್ರಿಯಾದರು. 29 ಜುಲೈ 2021 ರಂದು, ಫಿಲಿಪ್ ಜೋಸೆಫ್ ಪಿಯರ್ ಅವರು 1979 ರಲ್ಲಿ ಸ್ವಾತಂತ್ರ್ಯದ ನಂತರ ಸೇಂಟ್ ಲೂಸಿಯಾದ 12 ನೇ ಪ್ರಧಾನ ಮಂತ್ರಿಯಾಗಿ ಪ್ರಮಾಣ ವಚನ ಸ್ವೀಕರಿಸಿದರು. ಪಿಯರೆ ನೇತೃತ್ವದ ಸೇಂಟ್ ಲೂಸಿಯಾ ಲೇಬರ್ ಪಾರ್ಟಿ (SLP), ಸಾರ್ವತ್ರಿಕ ಚುನಾವಣೆಯಲ್ಲಿ ಸ್ಪಷ್ಟ ಜಯ ಸಾಧಿಸಿತು.
ಭೂಗೋಳಶಾಸ್ತ್ರ
link=//upload.wikimedia.org/wikipedia/commons/thumb/3/3f/Saint_Lucia_geography_map_en.png/200px-Saint_Lucia_geography_map_en.png|thumb| ಸೇಂಟ್ ಲೂಸಿಯಾ ನಕ್ಷೆ ಸೇಂಟ್ ಲೂಸಿಯಾದ ಜ್ವಾಲಾಮುಖಿ ದ್ವೀಪವು ಉಳಿದ ಕೆರಿಬಿಯನ್ ದ್ವೀಪಗಳಿಗಿಂತ ಹೆಚ್ಚು ಪರ್ವತಮಯವಾಗಿದೆ, ಸಮುದ್ರ ಮಟ್ಟದಿಂದ 950 m ಎತ್ತರದಲ್ಲಿರುವ ಮೌಂಟ್ ಗಿಮಿ ಎತ್ತರದಲ್ಲಿದೆ. ಇತರ ಎರಡು ಪರ್ವತಗಳು, ಪಿಟನ್ಸ್, ದ್ವೀಪದ ಅತ್ಯಂತ ಪ್ರಸಿದ್ಧ ಹೆಗ್ಗುರುತಾಗಿದೆ. ಅವು ದ್ವೀಪದ ಪಶ್ಚಿಮ ಭಾಗದಲ್ಲಿ ಸೌಫ್ರಿಯೆರ್ ಮತ್ತು ಚಾಯ್ಸ್ಯುಲ್ ನಡುವೆ ನೆಲೆಗೊಂಡಿವೆ. ಸುಮಾರು 77% ಭೂಪ್ರದೇಶವನ್ನು ಅರಣ್ಯಗಳು ಆವರಿಸಿವೆ.
ಸೇಂಟ್ ಲೂಸಿಯಾದ ಕರಾವಳಿಯಲ್ಲಿ ಹಲವಾರು ಸಣ್ಣ ದ್ವೀಪಗಳಿವೆ, ಅವುಗಳಲ್ಲಿ ದೊಡ್ಡದು ಆಗ್ನೇಯದಲ್ಲಿರುವ ಮಾರಿಯಾ ದ್ವೀಪಗಳು.
ಸೇಂಟ್ ಲೂಸಿಯಾದ ರಾಜಧಾನಿ ಕ್ಯಾಸ್ಟ್ರೀಸ್ ನಗರ (ಜನಸಂಖ್ಯೆ 60,263) ಇದರಲ್ಲಿ ದೇಶದ ಜನಸಂಖ್ಯೆಯ 32.4% ವಾಸಿಸುತ್ತಾರೆ. ಇತರ ಪ್ರಮುಖ ಪಟ್ಟಣಗಳಲ್ಲಿ ಗ್ರಾಸ್ ಐಲೆಟ್, ಸೌಫ್ರಿಯೆರ್ ಮತ್ತು ವಿಯುಕ್ಸ್ ಫೋರ್ಟ್ ಸೇರಿವೆ. ದಟ್ಟವಾದ ಕಾಡುಗಳು ಇರುವುದರಿಂದ ಜನಸಂಖ್ಯೆಯು ಕರಾವಳಿಯ ಸುತ್ತಲೂ ಹೆಚ್ಚಾಗಿ ಕೇಂದ್ರೀಕೃತವಾಗಿದೆ. ಒಳಭಾಗವು ಹೆಚ್ಚು ವಿರಳವಾದ ಜನಸಂಖ್ಯೆಯನ್ನು ಹೊಂದಿದೆ.
ಹವಾಮಾನ
ಸ್ಥಳೀಯ ಹವಾಮಾನವು ಉಷ್ಣವಲಯವಾಗಿದೆ, ನಿರ್ದಿಷ್ಟವಾಗಿ ಕೊಪ್ಪೆನ್ ಹವಾಮಾನ ವರ್ಗೀಕರಣದ ಅಡಿಯಲ್ಲಿ ಉಷ್ಣವಲಯದ ಮಳೆಕಾಡು ಹವಾಮಾನ (Af) ಹೊಂದಿದೆ. ಈಶಾನ್ಯ ಮಾರುತಗಳಿಂದ ಹವಾಮಾನ ಮಧ್ಯಮವಾಗಿರುತ್ತದೆ, 1 ಡಿಸೆಂಬರ್‌ನಿಂದ 31 ಮೇ ವರೆಗೆ ಶುಷ್ಕ ಋತು ಮತ್ತು 1 ಜೂನ್‌ನಿಂದ 30 ನವೆಂಬರ್‌ವರೆಗೆ ಆರ್ದ್ರ ಋತು (ಸ್ಥಳೀಯರು ಚಂಡಮಾರುತ ಋತುವೆಂದು ಉಲ್ಲೇಖಿಸುತ್ತಾರೆ) ಗಳನ್ನು ಹೊಂದಿದೆ.
ದೇಶದ ಸರಾಸರಿ ಹಗಲಿನ ತಾಪಮಾನವು ಸುಮಾರು 30 C ಆಗಿದೆ, ಮತ್ತು ಸರಾಸರಿ ರಾತ್ರಿಯ ಉಷ್ಣತೆಯು ಸುಮಾರು 24 C ಆಗಿದೆ. ಇದು ಸಮಭಾಜಕಕ್ಕೆ ತಕ್ಕಮಟ್ಟಿಗೆ ಹತ್ತಿರವಾಗಿರುವುದರಿಂದ, ಚಳಿಗಾಲ ಮತ್ತು ಬೇಸಿಗೆಯ ನಡುವೆ ತಾಪಮಾನವು ಹೆಚ್ಚು ಏರುಪೇರಾಗುವುದಿಲ್ಲ. ಸರಾಸರಿ ವಾರ್ಷಿಕ ಮಳೆಯು ಕರಾವಳಿಯಲ್ಲಿ 1300 mm ಮಳೆ ಮತ್ತು ಪರ್ವತ ಮಳೆಕಾಡುಗಳಲ್ಲಿ. 3810 mm ಮಳೆಯಾಗುತ್ತದೆ.
ಪ್ರಾಣಿ ಪಕ್ಷಿ ಮತ್ತ ಗಿಡ ಮರಗಳು
ಸೇಂಟ್ ಲೂಸಿಯಾವು ಐದು ಭೂಮಂಡಲದ ಪರಿಸರ ಪ್ರದೇಶಗಳನ್ನು ಹೊಂದಿದೆ: ವಿಂಡ್‌ವರ್ಡ್ ದ್ವೀಪಗಳು, ತೇವಾಂಶವುಳ್ಳ ಕಾಡುಗಳು, ಲೀವರ್ಡ್ ದ್ವೀಪಗಳ ಒಣ ಕಾಡುಗಳು, ವಿಂಡ್‌ವರ್ಡ್ ದ್ವೀಪಗಳ ಒಣ ಕಾಡುಗಳು, ವಿಂಡ್‌ವರ್ಡ್ ಐಲ್ಯಾಂಡ್ಸ್ ಕ್ಸೆರಿಕ್ ಸ್ಕ್ರಬ್ ಮತ್ತು ಲೆಸ್ಸರ್ ಆಂಟಿಲೀಸ್ ಮ್ಯಾಂಗ್ರೋವ್‌ಗಳು. ಇದು 2019 ರ ಫಾರೆಸ್ಟ್ ಲ್ಯಾಂಡ್‌ಸ್ಕೇಪ್ ಇಂಟೆಗ್ರಿಟಿ ಇಂಡೆಕ್ಸ್ ಸರಾಸರಿ ಸ್ಕೋರ್ 6.17/10 ಅನ್ನು ಹೊಂದಿದ್ದು, 172 ದೇಶಗಳಲ್ಲಿ ಜಾಗತಿಕವಾಗಿ 84 ನೇ ಸ್ಥಾನದಲ್ಲಿದೆ.
ಅನೋಲಿಸ್ ಲೂಸಿಯೆ ಎನ್ನುವ ಒಂದು ಜಾತಿಯ ಹಲ್ಲಿ ಇಲ್ಲಿ ಕಾಣ ಸಿಗುತ್ತದೆ. ಇದು ಸೇಂಟ‍ ಲೂಸಿಯಾದಲ್ಲಿ ಅಳಿವಿನಂಚಿನಲ್ಲಿದೆ. ಅಂತೆಯೇ ಬೊಯಿಡ್ ಹಾವಿನ ಜಾತಿಗೆ ಸೇರಿದ ಬೊಆ ಆರೋಫಿಯಸ್ ಎಂಬ ಹಾವು ಸಹ ಅಳಿವಿನಂಚಿನಲ್ಲಿದೆ.
ಭೂವಿಜ್ಞಾನ
link=//upload.wikimedia.org/wikipedia/commons/thumb/2/27/USGS_Saint_Lucia_geologic_map.png/220px-USGS_Saint_Lucia_geologic_map.png|thumb| ಸೈಂಟ್ ಲೂಸಿಯಾ ಭೂವೈಜ್ಞಾನಿಕ ನಕ್ಷೆ, ಅಲ್ಲಿ Tmov ಮಯೋಸೀನ್ / [[ಆಲಿಗೊಸೀನ್|ಆಲಿಗೋಸೀನ್ ಜ್ವಾಲಾಮುಖಿ ಶಿಲೆಗಳನ್ನು ಸೂಚಿಸುತ್ತದೆ, Tplv ಪ್ಲಿಯೋಸೀನ್ ಕ್ಯಾಲ್ಕ್-ಕ್ಷಾರೀಯ ಜ್ವಾಲಾಮುಖಿ ಶಿಲೆಗಳು ಮತ್ತು Qv ಕ್ವಾಟರ್ನರಿ ಜ್ವಾಲಾಮುಖಿ ಕಟ್ಟಡಗಳು, ಹರಿವುಗಳು ಮತ್ತು ಪೈರೋಕ್ಲಾಸ್ಟಿಕ್ ನಿಕ್ಷೇಪಗಳಾಗಿವೆ.]] link=//upload.wikimedia.org/wikipedia/commons/thumb/d/db/Qualibou_Caldera_tomography.png/220px-Qualibou_Caldera_tomography.png|thumb| ಸೌಫ್ರಿಯರ್ ಜ್ವಾಲಾಮುಖಿ ಸಂಕೀರ್ಣದ ಸ್ಥಳಾಕೃತಿ ಸೇಂಟ್ ಲೂಸಿಯಾದ ಭೂವಿಜ್ಞಾನವು ಮೂರು ಪ್ರಮುಖ ಪ್ರದೇಶಗಳನ್ನು ಸಂಯೋಜಿಸುತ್ತದೆ ಎಂದು ವಿವರಿಸಬಹುದು. ಅತ್ಯಂತ ಹಳೆಯದಾದ, 16-18 Ma, ಜ್ವಾಲಾಮುಖಿ ಬಂಡೆಗಳು ಕ್ಯಾಸ್ಟ್ರೀಸ್‌ನಿಂದ ಉತ್ತರಕ್ಕೆ ತೆರೆದುಕೊಳ್ಳುತ್ತವೆ ಮತ್ತು ಸವೆತ ಬಸಾಲ್ಟ್ ಮತ್ತು ಆಂಡಿಸೈಟ್ ಕೇಂದ್ರಗಳನ್ನು ಒಳಗೊಂಡಿರುತ್ತವೆ. ಮಧ್ಯದ, ಮಧ್ಯದ ಎತ್ತರದ ಪ್ರದೇಶಗಳು, ದ್ವೀಪದ ಭಾಗವು 10.4 ರಿಂದ 1 ಮೈಯ ವಿಭಜಿತ ಆಂಡಿಸೈಟ್ ಕೇಂದ್ರಗಳನ್ನು ಒಳಗೊಂಡಿದೆ. ಆದರೆ ದ್ವೀಪದ ಕೆಳಗಿನ ನೈಋತ್ಯ ಭಾಗವು ಸೌಫ್ರೀರ್ ಜ್ವಾಲಾಮುಖಿ ಕೇಂದ್ರದಿಂದ (SVC) ಇತ್ತೀಚಿನ ಚಟುವಟಿಕೆಯನ್ನು ಹೊಂದಿದೆ. ಈ SVC, ಕ್ವಾಲಿಬೌ ಹಳ್ಳವನ್ನು ಕೇಂದ್ರೀಕರಿಸಿದೆ, ಪೈರೋಕ್ಲಾಸ್ಟಿಕ್ ಹರಿವಿನ ನಿಕ್ಷೇಪಗಳು, ಲಾವಾ ಹರಿವುಗಳು, ಗುಮ್ಮಟಗಳು, ಬ್ಲಾಕ್ ಮತ್ತು ಬೂದಿ ಹರಿವಿನ ನಿಕ್ಷೇಪಗಳು ಮತ್ತು ಸ್ಫೋಟದ ಕುಳಿಗಳನ್ನು ಒಳಗೊಂಡಿದೆ. ಈ ಹಳ್ಳದ ಪರಿಧಿಯು ಸೌಫ್ರಿಯರ್, ಮೌಂಟ್ ಟಬಾಕ್, ಮೌಂಟ್ ಗಿಮಿ, ಮೋರ್ನೆ ಬೋನಿನ್ ಮತ್ತು ಗ್ರೋಸ್ ಪಿಟನ್ ಪಟ್ಟಣಗಳನ್ನು ಒಳಗೊಂಡಿದೆ. 10 km ವ್ಯಾಸದಲ್ಲಿ, ಪಶ್ಚಿಮ ಭಾಗವು ಗ್ರೆನಡಾ ಜಲಾನಯನದ ಕಡೆಗೆ ತೆರೆದಿದ್ದರೂ, ಹಳ್ಳವು ಇತ್ತೀಚೆಗೆ 100 ಕ್ಯಾಗಳಷ್ಟು ರೂಪುಗೊಂಡಿದೆ. ಹಳ್ಳವು ಅದರ ಭೂಶಾಖದ ಚಟುವಟಿಕೆಗೆ ಹೆಸರುವಾಸಿಯಾಗಿದೆ. ವಿಶೇಷವಾಗಿ ಸಲ್ಫರ್ ಸ್ಪ್ರಿಂಗ್ಸ್ ಮತ್ತು ಸೌಫ್ರಿಯೆರ್ ಎಸ್ಟೇಟ್‌ಗಳಲ್ಲಿ, 1776 ರಲ್ಲಿ ಘೋರ ಸ್ಫೋಟ, ಮತ್ತು ಇತ್ತೀಚಿನ ಭೂಕಂಪನ ಚಟುವಟಿಕೆ ಗಳಿಂದಾದದ್ದು. (2000-2001).
ಹಳ್ಳದ ಈಶಾನ್ಯಕ್ಕೆ ಸವೆತದ ಆಂಡಿಸಿಟಿಕ್ ಸ್ಟ್ರಾಟೊವೊಲ್ಕಾನೊಗಳು ಮೌಂಟ್ ಗಿಮಿ, ಪಿಟಾನ್ ಸೇಂಟ್ ಎಸ್ಪ್ರಿಟ್ ಮತ್ತು ಮೌಂಟ್ ಗ್ರ್ಯಾಂಡ್ ಮ್ಯಾಗಜಿನ್ ಅನ್ನು ಒಳಗೊಂಡಿವೆ, ಇವೆಲ್ಲವೂ 1 ಮಾ ಗಿಂತ ಹೆಚ್ಚಿನ ವಯಸ್ಸಿನವು. ಈ ಜ್ವಾಲಾಮುಖಿಗಳಿಂದ ಆಂಡಿಸಿಟಿಕ್ ಮತ್ತು ಡೇಸಿಟ್ ಪೈರೋಕ್ಲಾಸ್ಟಿಕ್ ಹರಿವುಗಳು ಮೋರ್ನೆ ಟಬಾಕ್ ಗುಮ್ಮಟ (532 ಕಾ ), ಮೋರ್ನೆ ಬೋನಿನ್ ಗುಮ್ಮಟ (273 ಕ್ಯಾ), ಮತ್ತು ಬೆಲ್ಲೆವ್ಯೂ (264 ಕ್ಯಾ) ನಲ್ಲಿ ಕಂಡುಬರುತ್ತವೆ. ಕ್ವಾಲಿಬೌ ಹಳ್ಳದ ರಚನೆಯಿಂದ ಹಿಮಪಾತದ ನಿಕ್ಷೇಪಗಳು ಕಡಲಾಚೆಯ ಮತ್ತು ರಾಬೋಟ್, ಪ್ಲೆಸೆನ್ಸ್ ಮತ್ತು ಕೌಬರಿಲ್‌ನ ಬೃಹತ್ ಬ್ಲಾಕ್‌ಗಳು ಕಂಡುಬರುತ್ತವೆ. ಪೆಟಿಟ್ ಪಿಟಾನ್ (109 ಕ್ಯಾ) ಮತ್ತು ಗ್ರೋಸ್ ಪಿಟನ್ (71 ಕ್ಯಾ) ದ ಡಾಸಿಟಿಕ್ ಗುಮ್ಮಟಗಳನ್ನು ಆನ್ಸ್ ಜಾನ್ (104 ಕ್ಯಾ) ಮತ್ತು ಲಾ ಪಾಯಿಂಟ್ (59.8 ಕ್ಯಾ) ಪೈರೋಕ್ಲಾಸ್ಟಿಕ್ ಹರಿವಿನೊಂದಿಗೆ ಹಳ್ಳದಿಂದ ತೆಗೆದು ನೆಲದ ಮೇಲಕ್ಕೆ ಹಾಕಲಾಯಿತು. ನಂತರ, ಪೈರೋಕ್ಲಾಸ್ಟಿಕ್ ಹರಿವುಗಳಲ್ಲಿ ಪ್ಯೂಮಿಸ್ -ಸಮೃದ್ಧ ಬೆಲ್ಫಾಂಡ್ ಮತ್ತು ಆನ್ಸ್ ನಾಯ್ರ್ (20 ಕ್ಯಾ) ಸೇರಿವೆ. ಅಂತಿಮವಾಗಿ, ಟೆರ್ರೆ ಬ್ಲಾಂಚೆ (15.3 ಕ್ಯಾ) ಮತ್ತು ಬೆಲ್‌ಫಾಂಡ್ (13.6 ಕ್ಯಾ) ನ ಡಸಿಟಿಕ್ ಗುಮ್ಮಟಗಳು ಹಳ್ಳದೊಳಗೆ ರೂಪುಗೊಂಡವು.
ಸರ್ಕಾರ
ಸೇಂಟ್ ಲೂಸಿಯಾ ಕಾಮನ್‌ವೆಲ್ತ್ ದೇಶ. ಮೂರನೇ ಚಾರ್ಲ್ಸ್ ಸೇಂಟ್ ಲೂಸಿಯಾದ ರಾಜ, ಈ ದ್ವೀಪದಲ್ಲಿ ಗವರ್ನರ್-ಜನರಲ್ ಪ್ರತಿನಿಧಿಸುತ್ತಾನೆ. ದೇಶದ ಪ್ರಧಾನ ಮಂತ್ರಿ ಸಾಮಾನ್ಯವಾಗಿ 17 ಸ್ಥಾನಗಳನ್ನು ಹೊಂದಿರುವ ಹೌಸ್ ಆಫ್ ಅಸೆಂಬ್ಲಿಯ ಬಹುಪಾಲು ಸದಸ್ಯರ ಬೆಂಬಲವನ್ನು ಹೊಂದಿರುವ ಪಕ್ಷದ ಮುಖ್ಯಸ್ಥರಾಗಿರುತ್ತಾರೆ. ಸಂಸತ್ತಿನ ಇನ್ನೊಂದು ಚೇಂಬರ್, ಸೆನೆಟ್, ಹನ್ನೊಂದು ನೇಮಕಗೊಂಡ ಸದಸ್ಯರನ್ನು ಹೊಂದಿದೆ. link=//upload.wikimedia.org/wikipedia/commons/thumb/7/7c/Philip_J_Pierre_Christmas_2020_%28cropped%29.png/170px-Philip_J_Pierre_Christmas_2020_%28cropped%29.png|thumb| ಪ್ರಧಾನ ಮಂತ್ರಿ ಫಿಲಿಪ್ ಜೆ. ಪಿಯರ್ ಸೇಂಟ್ ಲೂಸಿಯಾ ಎರಡು ಪಕ್ಷಗಳಿರುವ ಸಂಸದೀಯ ಪ್ರಜಾಪ್ರಭುತ್ವವಾಗಿದೆ. 2021 ರ ಸಾರ್ವತ್ರಿಕ ಚುನಾವಣೆಯಲ್ಲಿ ಮೂರು ರಾಜಕೀಯ ಪಕ್ಷಗಳು ಭಾಗವಹಿಸಿದ್ದವು. ಫಿಲಿಪ್ ಜೆ. ಪಿಯರೆ ನೇತೃತ್ವದ ಲೇಬರ್ ಪಾರ್ಟಿ ಹದಿನೇಳು ಸ್ಥಾನಗಳಲ್ಲಿ ಹದಿಮೂರು ಸ್ಥಾನಗಳನ್ನು ಗೆದ್ದುಕೊಂಡಿತು.
ವಿದೇಶಿ ಸಂಬಂಧಗಳು
link=//upload.wikimedia.org/wikipedia/commons/thumb/b/b9/Visita_Oficial_del_Primer_Ministro_de_Santa_Luc%C3%ADa%2C_Allen_Chastanet_69.jpg/220px-Visita_Oficial_del_Primer_Ministro_de_Santa_Luc%C3%ADa%2C_Allen_Chastanet_69.jpg|thumb| 2017 ರಲ್ಲಿ ಮೆಕ್ಸಿಕನ್ ಅಧ್ಯಕ್ಷ ಎನ್ರಿಕ್ ಪೆನಾ ನಿಯೆಟೊ ಅವರೊಂದಿಗೆ ಪ್ರಧಾನ ಮಂತ್ರಿ ಚಾಸ್ಟಾನೆಟ್ ಯುನೈಟೆಡ್ ಸ್ಟೇಟ್ಸ್, ಯುನೈಟೆಡ್ ಕಿಂಗ್ಡಮ್, ಕೆನಡಾ, ಮತ್ತು ಫ್ರಾನ್ಸ್ ಸೇರಿದಂತೆ ಕೆರಿಬಿಯನ್ ನಲ್ಲಿ ಸಕ್ರಿಯವಾಗಿರುವ ಪ್ರಮುಖ ಶಕ್ತಿಗಳೊಂದಿಗೆ ಸೇಂಟ್ ಲೂಸಿಯಾ ಗಾಢವಾದ ಸ್ನೇಹ ಸಂಬಂಧವನ್ನು ಹೊಂದಿದೆ.
ಸೇಂಟ್ ಲೂಸಿಯಾ ಕೆರಿಬಿಯನ್ ಸಮುದಾಯ (CARICOM), ಪೂರ್ವ ಕೆರಿಬಿಯನ್ ರಾಜ್ಯಗಳ ಸಂಘಟನೆ (OECS) ಮತ್ತು ಲಾ ಫ್ರಾಂಕೋಫೋನಿ ಯ ಪೂರ್ಣ ಪ್ರಮಾಣದ ಮತ್ತು ಭಾಗವಹಿಸುವ ಸದಸ್ಯ ರಾಷ್ಟ್ರವಾಗಿದೆ. ಸೇಂಟ್ ಲೂಸಿಯಾ ಒಂದು ಕಾಮನ್‌ವೆಲ್ತ್ ರಾಷ್ಟ್ರವಾಗಿದೆ.
ಸೇಂಟ್ ಲೂಸಿಯಾ 9 ಡಿಸೆಂಬರ್ 1979 ರಲ್ಲಿ ವಿಶ್ವಸಂಸ್ಥೆಯ 152 ನೇ ಸದಸ್ಯ ರಾಷ್ಟ್ರವಾಗಿ ಜೊತೆಯಾಯಿತು. ಜನವರಿ 2018 ರ ಹೊತ್ತಿಗೆ, 22 ಫೆಬ್ರವರಿ 2017 ರಂದು ತನ್ನ ರುಜುವಾತುಗಳನ್ನು ಪ್ರಸ್ತುತಪಡಿಸಿದ ಕಾಸ್ಮೊಸ್ ರಿಚರ್ಡ್ಸನ್, ವಿಶ್ವಸಂಸ್ಥೆಗೆ ಸೇಂಟ್ ಲೂಸಿಯಾದ ಪ್ರತಿನಿಧಿಯಾಗಿದ್ದರು.
ಅಮೇರಿಕನ್ ರಾಜ್ಯಗಳ ಸಂಘಟನೆ (OAS)
ಚಾರ್ಟರ್ ಆಫ್ ದಿ ಆರ್ಗನೈಸೇಶನ್ ಆಫ್ ಅಮೇರಿಕನ್ ಸ್ಟೇಟ್ಸ್ ಅನ್ನು ಬೊಗೋಟಾದಲ್ಲಿ 1948 ರಲ್ಲಿ ಸಹಿ ಮಾಡಲಾಯಿತು. ನಂತರ ನಗರ ಮತ್ತು ಪ್ರೋಟೋಕಾಲ್‌ಗೆ ಸಹಿ ಮಾಡಿದ ವರ್ಷವನ್ನು ಹೆಸರಿಸಲಾದ ಹಲವಾರು ಪ್ರೋಟೋಕಾಲ್‌ಗಳಿಂದ ತಿದ್ದುಪಡಿ ಮಾಡಲಾಯಿತು, ಉದಾಹರಣೆಗೆ 1993 ರಲ್ಲಿ ಮನಾಗುವಾ ಪ್ರೋಟೋಕಾಲ್‌ನ ಹೆಸರಿನ ಭಾಗವಾಗಿದೆ.
ಸೇಂಟ್ ಲೂಸಿಯಾ 22 ಫೆಬ್ರವರಿ 1979 OAS ವ್ಯವಸ್ಥೆಯನ್ನು ಪ್ರವೇಶಿಸಿತು.
ಡಬಲ್ ಟ್ಯಾಕ್ಸೇಶನ್ ರಿಲೀಫ್ (CARICOM) ಒಪ್ಪಂದ 1994
CARICOM ಸಭೆಯಲ್ಲಿ, ಸೇಂಟ್ ಲೂಸಿಯಾದ ಪ್ರತಿನಿಧಿ ಜಾನ್ ಕಾಂಪ್ಟನ್, 6 ಜುಲೈ 1994 ರಲ್ಲಿ ಡಬಲ್ ಟ್ಯಾಕ್ಸೇಶನ್ ರಿಲೀಫ್ (CARICOM) ಒಪ್ಪಂದ 1994 ಕ್ಕೆ ಸಹಿ ಹಾಕಿದರು.
ಏಳು CARICOM ದೇಶಗಳ ಪ್ರತಿನಿಧಿಗಳು ಶೆರ್ಬೋರ್ನ್ ಕಾನ್ಫರೆನ್ಸ್ ಸೆಂಟರ್, ಸೇಂಟ್ ಮೈಕೆಲ್, ಬಾರ್ಬಡೋಸ್ ನಲ್ಲಿ ಇದೇ ರೀತಿಯ ಒಪ್ಪಂದಗಳಿಗೆ ಸಹಿ ಹಾಕಿದರು. ಆಂಟಿಗುವಾ ಮತ್ತು ಬಾರ್ಬುಡಾ, ಬೆಲೀಜ್, ಗ್ರೆನಡಾ, ಜಮೈಕಾ, ಸೇಂಟ್ ಕಿಟ್ಸ್ ಮತ್ತು ನೆವಿಸ್, ಸೇಂಟ್ ವಿನ್ಸೆಂಟ್ ಮತ್ತು ಗ್ರೆನಡೈನ್ಸ್ ಮತ್ತು ಟ್ರಿನಿಡಾಡ್ ಮತ್ತು ಟೊಬಾಗೊ ದೇಶಗಳ ಪ್ರತಿನಿಧಿಗಳು ಬಾರ್ಬಡೋಸ್‌ನಲ್ಲಿ ಒಪ್ಪಂದಗಳಿಗೆ ಸಹಿ ಹಾಕಿದರು.
ಈ ಒಪ್ಪಂದವು ತೆರಿಗೆಗಳು, ನಿವಾಸ, ತೆರಿಗೆ ನ್ಯಾಯವ್ಯಾಪ್ತಿಗಳು, ಬಂಡವಾಳ ಲಾಭಗಳು, ವ್ಯಾಪಾರ ಲಾಭಗಳು, ಬಡ್ಡಿ, ಲಾಭಾಂಶಗಳು, ರಾಯಧನ ಮತ್ತು ಇತರ ಕ್ಷೇತ್ರಗಳನ್ನು ಒಳಗೊಂಡಿದೆ.
FATCA
30 ಜೂನ್ 2014 ರಂದು, ಸೇಂಟ್ ಲೂಸಿಯಾ ಯುನೈಟೆಡ್ ಸ್ಟೇಟ್ಸ್ ಆಫ್ ಅಮೇರಿಕಾದೊಂದಿಗೆ ವಿದೇಶಿ ಖಾತೆ ತೆರಿಗೆ ಅನುಸರಣೆ ಕಾಯಿದೆ (FATCA) ಗೆ ಸಂಬಂಧಿಸಿದಂತೆ ಮಾದರಿ 1 ಒಪ್ಪಂದಕ್ಕೆ ಸಹಿ ಹಾಕಿತು. 1 ಸೆಪ್ಟೆಂಬರ್ 2016 ರಂತೆ, ಒಪ್ಪಂದದ ಸ್ಥಿತಿಯನ್ನು "ಚಾಲ್ತಿಯಲ್ಲಿದೆ" ಎಂದು ಪಟ್ಟಿ ಮಾಡಲಾಗಿದೆ.
2014 ರ FATCA ಒಪ್ಪಂದವು 30 ಜನವರಿ 1987 ರಂದು ಮಾಡೆಲ್ 1 ಒಪ್ಪಂದದ ಪ್ಯಾರಾಗ್ರಾಫ್ 2 ರ ಪ್ರಕಾರ ಯುನೈಟೆಡ್ ಸ್ಟೇಟ್ಸ್ ಆಫ್ ಅಮೇರಿಕಾ ಮತ್ತು ಸೇಂಟ್ ಲೂಸಿಯಾ ನಡುವೆ ಒಪ್ಪಂದ ಏರ್ಪಟಿತ್ತು, ಇದರ ಉದ್ದೇಶವು ತೆರಿಗೆ ಮಾಹಿತಿಯನ್ನು ವಿನಿಮಯ ಮಾಡಿಕೊಳ್ಳುವುದು.
ಮಿಲಿಟರಿ
ಸೇಂಟ್ ಲೂಸಿಯಾ ದೇಶವು ಅರೆಸೇನಾ ಪಡೆಯನ್ನು ಹೊಂದಿದೆ. ವಿಶೇಷ ಸೇವಾ ಘಟಕ (SSU) ಮತ್ತು ಕೋಸ್ಟ್ ಗಾರ್ಡ್ ಎರಡೂ ರಾಯಲ್ ಸೇಂಟ್ ಲೂಸಿಯಾ ಪೋಲೀಸ್ ಫೋರ್ಸ್ (RSLPF) ನೇತೃತ್ವದಲ್ಲಿದೆ. ಎಸ್‌ಎಸ್‌ಯು ಆರ್‌ಎಸ್‌ಎಲ್‌ಪಿಎಫ್ ಅಡಿಯಲ್ಲಿದ್ದರೂ, ಅವುಗಳನ್ನು ಕೊನೆಯ ರಕ್ಷಣಾ ಮಾರ್ಗವಾಗಿ/ತಂತ್ರವಾಗಿ ಅಥವಾ ಹೆಚ್ಚು ತೀವ್ರತರವಾದ ಪ್ರಕರಣಗಳಿಗೆ ಮಾತ್ರವೇ ಕರೆಸಲಾಗುತ್ತದೆ.
2018 ರಲ್ಲಿ, ಸೇಂಟ್ ಲೂಸಿಯಾ ಪರಮಾಣು ಶಸ್ತ್ರಾಸ್ತ್ರಗಳ ನಿಷೇಧದ ಯುಎನ್ ಒಪ್ಪಂದಕ್ಕೆ ಸಹಿ ಹಾಕಿದರು.
ಆಡಳಿತ ವಿಭಾಗಗಳು
ಫ್ರೆಂಚ್ ವಸಾಹತುಶಾಹಿ ಸರ್ಕಾರದಿಂದ ಸ್ಥಾಪಿಸಲ್ಪಟ್ಟ ಮತ್ತು ಬ್ರಿಟಿಷರು ಮುಂದುವರಿಸಿದ ದ್ವೀಪದ ಜಿಲ್ಲೆಗಳು: ಆನ್ಸಾ ಲಾ ರಾಯೆ ಕ್ಯಾನಾರೀಸ್
ಕ್ಯಾಸ್ತಾರೀಸ್
ಚೋಯ್ಸಿಯಲ್
ಡೆನ್ನೇರಿ
ಗ್ರಾಸ್ ಇಸ್ಲೆಟ್
ಲಬೋರಿ
ಮಿಕೌಡ್
ಸೌಫ್ರೀರೆ
ವಿಎಕ್ಸ್ ಫೋರ್ಟ್
ಹೆಚ್ಚುವರಿ ಪ್ರದೇಶವೆಂದರೆ ಅರಣ್ಯ ಮೀಸಲು ಪ್ರದೇಶದ ಕ್ವಾರ್ಟರ್ (78.3 ಕಿಮೀ 2 ).
ಆರ್ಥಿಕತೆ
link=//upload.wikimedia.org/wikipedia/commons/thumb/2/25/Saint_Lucia_Product_Exports_%282019%29.svg/220px-Saint_Lucia_Product_Exports_%282019%29.svg.png|right|thumb| ಸೇಂಟ್ ಲೂಸಿಯಾ ರಫ್ತುಗಳ ಪ್ರಮಾಣಾನುಗುಣವಾದ ಪ್ರಾತಿನಿಧ್ಯ, 2019 link=//upload.wikimedia.org/wikipedia/commons/thumb/a/a1/Saint_Lucia_electricity_production.svg/220px-Saint_Lucia_electricity_production.svg.png|thumb| ಮೂಲದಿಂದ ಸೇಂಟ್ ಲೂಸಿಯಾ ವಿದ್ಯುತ್ ಉತ್ಪಾದನೆ ಯುನೈಟೆಡ್ ನೇಷನ್ಸ್ ಸೇಂಟ್ ಲೂಸಿಯಾವನ್ನು ಒಂದು ಸಣ್ಣ ದ್ವೀಪ ಅಭಿವೃದ್ಧಿ ಹೊಂದುತ್ತಿರುವ ರಾಜ್ಯ ಎಂದು ವರ್ಗೀಕರಿಸುತ್ತದೆ, ಇದು ಸೇಂಟ್ ಲೂಸಿಯಾದ ದ್ವೀಪದ ಸ್ವಭಾವದಿಂದಾಗಿ ಕೆಲವು ಗಣನೀಯ ವ್ಯತ್ಯಾಸಗಳೊಂದಿಗೆ ಅಭಿವೃದ್ಧಿ ಹೊಂದುತ್ತಿರುವ ದೇಶಕ್ಕೆ ಹೋಲುತ್ತದೆ. ಸೇವಾ ವಲಯವು ದೇಶದ GDP ಯ 82.8% ರಷ್ಟನ್ನು ಹೊಂದಿದೆ, ನಂತರದಲ್ಲಿ ಕೈಗಾರಿಕೆ ಮತ್ತು ಕೃಷಿ ಕ್ಷೇತ್ರವು ಕ್ರಮವಾಗಿ 14.2% ಮತ್ತು 2.9% ರಷ್ಟಿದೆ.
ವಿದ್ಯಾವಂತ ಕಾರ್ಯಪಡೆ ಮತ್ತು ರಸ್ತೆಗಳು, ಸಂಪರ್ಕಗಳು, ನೀರು ಸರಬರಾಜು, ಒಳಚರಂಡಿ ಮತ್ತು ಬಂದರು ಸೌಲಭ್ಯಗಳಲ್ಲಿನ ಸುಧಾರಣೆಗಳು ಪ್ರವಾಸೋದ್ಯಮದಲ್ಲಿ ಮತ್ತು ಪೆಟ್ರೋಲಿಯಂ ಸಂಗ್ರಹಣೆ ಮತ್ತು ಟ್ರಾನ್ಸ್‌ಶಿಪ್‌ಮೆಂಟ್‌ನಲ್ಲಿ ವಿದೇಶಿ ಹೂಡಿಕೆಯನ್ನು ಆಕರ್ಷಿಸಿವೆ. ಯುಎಸ್, ಕೆನಡಾ ಮತ್ತು ಯುರೋಪ್ ಆರ್ಥಿಕ ಹಿಂಜರಿತದಲ್ಲಿದ್ದಾಗ, ಪ್ರವಾಸೋದ್ಯಮವು 2009 ರ ಆರಂಭದಲ್ಲಿ ಎರಡಂಕಿಗಳಷ್ಟು ಕುಸಿಯಿತು. ಯುರೋಪಿಯನ್ ಯೂನಿಯನ್ ಆಮದು ಆದ್ಯತೆಯ ಆಡಳಿತದಲ್ಲಿನ ಇತ್ತೀಚಿನ ಬದಲಾವಣೆ ಮತ್ತು ಲ್ಯಾಟಿನ್ ಅಮೇರಿಕನ್ ಬಾಳೆಹಣ್ಣುಗಳಿಂದ ಹೆಚ್ಚಿದ ಸ್ಪರ್ಧೆಯು ಸೈಂಟ್ ಲೂಸಿಯಾದಲ್ಲಿ ಆರ್ಥಿಕ ವೈವಿಧ್ಯತೆಯನ್ನು ಹೆಚ್ಚು ಮಹತ್ವದ್ದಾಗಿಸಿದೆ.
ಸೇಂಟ್ ಲೂಸಿಯಾ ವಿದೇಶಿ ವ್ಯಾಪಾರ ಮತ್ತು ಹೂಡಿಕೆಯನ್ನು ಆಕರ್ಷಿಸಲು ಸಮರ್ಥವಾಗಿದೆ, ವಿಶೇಷವಾಗಿ ಅದರ ಕಡಲಾಚೆಯ ಬ್ಯಾಂಕಿಂಗ್ ಮತ್ತು ಪ್ರವಾಸೋದ್ಯಮ ಉದ್ಯಮಗಳಲ್ಲಿ ಸಾಕಷ್ಟು ಅವಕಾಶಗಳಿವೆ. ಜೊತೆಗೆ ಇದು ಸೇಂಟ್ ಲೂಸಿಯಾದ ಆದಾಯದ ಪ್ರಮುಖ ಮೂಲವಾಗಿದೆ. ಪೂರ್ವ ಕೆರಿಬಿಯನ್ ಪ್ರದೇಶದಲ್ಲಿ ಉತ್ಪಾದನಾ ವಲಯವು ಅತ್ಯಂತ ವೈವಿಧ್ಯಮಯವಾಗಿದೆ ಮತ್ತು ಸರ್ಕಾರವು ಬಾಳೆ ಉದ್ಯಮವನ್ನು ಪುನಶ್ಚೇತನಗೊಳಿಸಲು ಪ್ರಯತ್ನಿಸುತ್ತಿದೆ. 2011 ರಲ್ಲಿ ಋಣಾತ್ಮಕ ಬೆಳವಣಿಗೆಯ ಹೊರತಾಗಿಯೂ, ಆರ್ಥಿಕ ಮೂಲಭೂತ ಅಂಶಗಳು ಆಶಾದಾಯಕವಾಗಿದೆ ಮತ್ತು ಭವಿಷ್ಯದಲ್ಲಿ GDP ಬೆಳವಣಿಗೆಯು ಚೇತರಿಸಿಕೊಳ್ಳಬೇಕು.
ಹಣದುಬ್ಬರವು ತುಲನಾತ್ಮಕವಾಗಿ ಕಡಿಮೆಯಾಗಿದೆ, 2006 ಮತ್ತು 2008 ರ ನಡುವೆ ಸರಾಸರಿ ಶೇಕಡಾ ೫.೫ ಆಗಿದೆ. ಸೇಂಟ್ ಲೂಸಿಯಾದ ಕರೆನ್ಸಿಯು ಈಸ್ಟರ್ನ್ ಕೆರಿಬಿಯನ್ ಡಾಲರ್ (EC$) ಆಗಿದೆ, ಇದು ಈಸ್ಟರ್ನ್ ಕೆರಿಬಿಯನ್ ಕರೆನ್ಸಿ ಯೂನಿಯನ್ (ECU) ಸದಸ್ಯರ ನಡುವೆ ಹಂಚಿಕೊಂಡ ಪ್ರಾದೇಶಿಕ ಕರೆನ್ಸಿಯಾಗಿದೆ. ಪೂರ್ವ ಕೆರಿಬಿಯನ್ ಸೆಂಟ್ರಲ್ ಬ್ಯಾಂಕ್ (ECCL) EC$ ಅನ್ನು ನೀಡುತ್ತದೆ, ವಿತ್ತೀಯ ನೀತಿಯನ್ನು ನಿರ್ವಹಿಸುತ್ತದೆ ಮತ್ತು ಸದಸ್ಯ ರಾಷ್ಟ್ರಗಳಲ್ಲಿ ವಾಣಿಜ್ಯ ಬ್ಯಾಂಕಿಂಗ್ ಚಟುವಟಿಕೆಗಳನ್ನು ನಿಯಂತ್ರಿಸುತ್ತದೆ ಮತ್ತು ಮೇಲ್ವಿಚಾರಣೆ ಮಾಡುತ್ತದೆ. 2003 ರಲ್ಲಿ ಸರ್ಕಾರವು ಬೆಲೆ ನಿಯಂತ್ರಣಗಳನ್ನು ತೆಗೆದುಹಾಕುವುದು ಮತ್ತು ರಾಜ್ಯದ ಬಾಳೆಹಣ್ಣಿನ ಕಂಪನಿಯ ಖಾಸಗೀಕರಣ ಸೇರಿದಂತೆ ಆರ್ಥಿಕತೆಯ ಸಮಗ್ರ ಪುನಾರಚನೆಯನ್ನು ಪ್ರಾರಂಭಿಸಿತು.
ಪ್ರವಾಸೋದ್ಯಮ
link=//upload.wikimedia.org/wikipedia/commons/thumb/4/42/At_the_top_of_Pigeon_Island.jpg/220px-At_the_top_of_Pigeon_Island.jpg|thumb| ಗ್ರಾಸ್ ಐಲೆಟ್ ಮತ್ತು ರಾಡ್ನಿ ಬೇ, ಪಾರಿವಾಳ ದ್ವೀಪದಿಂದ ಕಾಣುವಂತೆ ಸೇಂಟ್ ಲೂಸಿಯಾದ ಆರ್ಥಿಕತೆಗೆ ಪ್ರವಾಸೋದ್ಯಮ ಕ್ಷೇತ್ರ ಪ್ರಮುಖವಾಗಿದೆ. ಬಾಳೆಹಣ್ಣಿನ ಮಾರುಕಟ್ಟೆಯು ಹೆಚ್ಚು ಸ್ಪರ್ಧಾತ್ಮಕವಾಗಿರುವುದರಿಂದ ಅದರ ಆರ್ಥಿಕ ಪ್ರಾಮುಖ್ಯತೆಯು ಹೆಚ್ಚಾಗುವ ನಿರೀಕ್ಷೆಯಿದೆ. ಶುಷ್ಕ ಋತುವಿನಲ್ಲಿ (ಜನವರಿಯಿಂದ ಏಪ್ರಿಲ್) ಪ್ರವಾಸೋದ್ಯಮವು ಹೆಚ್ಚು ಗಣನೀಯವಾಗಿರುತ್ತದೆ. ಇದನ್ನು ಸಾಮಾನ್ಯವಾಗಿ ಪ್ರವಾಸಿ ಋತು ಎಂದು ಕರೆಯಲಾಗುತ್ತದೆ. ಸೇಂಟ್ ಲೂಸಿಯಾ ತನ್ನ ಉಷ್ಣವಲಯದ ಹವಾಮಾನ, ಪ್ರಾಕೃತಿಕ ಸೌಂದರ್ಯ ಮತ್ತು ಅದರ ಕಡಲತೀರಗಳು ಮತ್ತು ರೆಸಾರ್ಟ್‌ಗಳಿಂದಾಗಿ ಜನಪ್ರಿಯವಾಗಿದೆ.
ಇತರ ಪ್ರವಾಸಿ ಆಕರ್ಷಣೆಗಳಲ್ಲಿ " ಡ್ರೈವ್-ಇನ್ " ಜ್ವಾಲಾಮುಖಿ ಸೇರಿವೆ, ಅಲ್ಲಿ ಒಬ್ಬರು ಗುರ್ಗ್ಲಿಂಗ್, ಹಬೆಯಾಡುವ ದ್ರವ್ಯರಾಶಿಯ ಕೆಲವು ನೂರು ಅಡಿಗಳ ಒಳಗೆ ಹೋಗಿ ಬರಬಹುದು, ಸಲ್ಫರ್ ಸ್ಪ್ರಿಂಗ್ಸ್ (ಸೌಫ್ರಿಯೆರ್‌ನಲ್ಲಿ), ಸಾಲ್ಟ್ ಫಾಲ್ಸ್, ಡೆನ್ನರಿ, ಬೊಟಾನಿಕಲ್ ಗಾರ್ಡನ್ಸ್, ಜಿಪ್ ಲೈನಿಂಗ್ ಭವ್ಯವಾದ ಅವಳಿ ಶಿಖರಗಳು " ದಿ ಪಿಟನ್ಸ್ ", ವಿಶ್ವ ಪರಂಪರೆಯ ತಾಣ, ಮಳೆಕಾಡುಗಳು, ದೋಣಿ ವಿಹಾರದ ಹಲವಾರು ಆಯ್ಕೆಗಳು, ಫ್ರಿಗೇಟ್ ಐಲ್ಯಾಂಡ್ ನೇಚರ್ ರಿಸರ್ವ್ ( ಸೇಂಟ್ ಲೂಸಿಯಾ ನ್ಯಾಷನಲ್ ಟ್ರಸ್ಟ್ ನಿರ್ವಹಿಸುತ್ತದೆ), ಡೆನ್ನರಿ ಮತ್ತು ಪಿಜನ್ ಐಲ್ಯಾಂಡ್ ರಾಷ್ಟ್ರೀಯ ಉದ್ಯಾನವನ, ಇದು ಕೋಟೆಯ ನೆಲೆಯಾಗಿದೆ. ರಾಡ್ನಿ, ಹಳೆಯ ಬ್ರಿಟಿಷ್ ಸೇನಾ ನೆಲೆ. ಇವೆಲ್ಲವೂ ಇನ್ನಿತರ ಪ್ರಮುಖ ಆಕರ್ಷಣೆಗಳು.
ಹೆಚ್ಚಿನ ಪ್ರವಾಸಿಗರು ಸೇಂಟ್ ಲೂಸಿಯಾಕ್ಕೆ ವಿಹಾರದ ಭಾಗವಾಗಿ ಭೇಟಿ ನೀಡುತ್ತಾರೆ. ಸೌಫ್ರಿಯರ್, ಮಾರಿಗೋಟ್ ಬೇ, ರಾಡ್ನಿ ಬೇ ಮತ್ತು ಗ್ರಾಸ್ ಐಲೆಟ್ ಕೂಡ ಪ್ರವಾಸಿ ತಾಣಗಳಾಗಿದ್ದರೂ ಅವರ ಹೆಚ್ಚಿನ ಸಮಯವನ್ನು ಕ್ಯಾಸ್ಟ್ರೀಸ್‌ನಲ್ಲಿ ಕಳೆಯುತ್ತಾರೆ.
ಪ್ರಸ್ತುತ ಪ್ರವಾಸೋದ್ಯಮ ಸಚಿವ ಅರ್ನೆಸ್ಟ್ ಹಿಲೇರ್ ಅವರು 2021 ರಿಂದ ಈ ಹುದ್ದೆಯಲ್ಲಿದ್ದಾರೆ.
ಆಹಾರ ಮತ್ತು ಉತ್ಪನ್ನಗಳು
ಸೇಂಟ್ ಲೂಸಿಯಾದ ಮುಖ್ಯ ರಫ್ತು ಆಹಾರಗಳಲ್ಲಿ ಬಾಳೆಹಣ್ಣುಗಳು, ಕೋಕೋ, ಆವಕಾಡೊಗಳು, ಮಾವಿನಹಣ್ಣು ಮತ್ತು ತೆಂಗಿನ ಎಣ್ಣೆ ಸೇರಿವೆ.
ಎಕ್ಸ್‌ಪೋರ್ಟ್ ಸೇಂಟ್ ಲೂಸಿಯಾ ಪ್ರಾಯೋಜಿಸಿದ ಸೇಂಟ್ ಲೂಸಿಯಾ ಬ್ರಾಂಡ್‌ನ ಟೇಸ್ಟ್ ಅಡಿಯಲ್ಲಿ ತನ್ನ ರಫ್ತುಗಳನ್ನು ವಿಸ್ತರಿಸಲು ದ್ವೀಪವು ನೋಡುತ್ತಿದೆ. ಸೇಂಟ್ ಲೂಸಿಯಾ ಹನಿ, ರಮ್, ಚಾಕೊಲೇಟ್, ತೆಂಗಿನ ಎಣ್ಣೆ, ಗ್ರಾನೋಲಾ ಮತ್ತು ಕೀಟ ನಿವಾರಕಗಳನ್ನು ಪ್ರಚಾರ ಮಾಡಲಾಗುತ್ತಿದೆ.
ಜನಸಂಖ್ಯಾಶಾಸ್ತ್ರ
2010 ರ ರಾಷ್ಟ್ರೀಯ ಜನಗಣತಿಯಲ್ಲಿ 58,920 ಮನೆಗಳಲ್ಲಿ 165,595 ಜನಸಂಖ್ಯೆ ಹೊಂದಿದ ಎಂದು ಸೇಂಟ್ ಲೂಸಿಯಾ ವರದಿ ಮಾಡಿದೆ. 2021 ರಲ್ಲಿ, ಯುನೈಟೆಡ್ ನೇಷನ್ಸ್ ಜನಸಂಖ್ಯಾ ವಿಭಾಗವು ಸೇಂಟ್ ಲೂಸಿಯಾದ ಜನಸಂಖ್ಯೆಯನ್ನು 179,651 ಎಂದು ಅಂದಾಜಿಸಿದೆ. [62] ದೇಶದ ಜನಸಂಖ್ಯೆಯು ಪ್ರಧಾನವಾಗಿ ಗ್ರಾಮೀಣ ಪ್ರದೇಶಗಳಲ್ಲಿ ವಾಸಿಸುತ್ತಿದೆ ಮತ್ತು ಮೂರನೇ ಒಂದು ಭಾಗದಷ್ಟು ಜನರು ಕ್ಯಾಸ್ಟ್ರೀಸ್ ಜಿಲ್ಲೆಯಲ್ಲಿ ವಾಸಿಸುತ್ತಿದ್ದಾರೆ.
ಸೇಂಟ್ ಲೂಸಿಯಾ ಕೆರಿಬಿಯನ್‌ನಲ್ಲಿ ಅತ್ಯಂತ ಕಡಿಮೆ ಫಲವತ್ತತೆ ದರವನ್ನು ಹೊಂದಿದೆ ಮತ್ತು ಪ್ರತಿ ಮಹಿಳೆಗೆ 1.4 ಮಕ್ಕಳನ್ನು ಹೆರುವ ಅವಕಾಶ ಹೊಂದಿರುವ ವಿಶ್ವದ ಅತ್ಯಂತ ಕಡಿಮೆ ಪ್ರಮಾಣದಲ್ಲಿ ಹೊಂದಿರುವ ದೇಶಗಳಲ್ಲಿ ಒಂದಾಗಿದೆ. ದೇಶದ ಒಳ ಬರುವ ವಲಸೆಯು ಹೊರ ಹೋಗುವ ವಲಸೆಗಿಂತ ಸ್ವಲ್ಪ ಹೆಚ್ಚಾಗಿದೆ. ಸೇಂಟ್ ಲೂಸಿಯಾದಿಂದ ವಲಸೆಯು ಪ್ರಾಥಮಿಕವಾಗಿ ಆಂಗ್ಲೋಫೋನ್ ದೇಶಗಳಿಗೆ, ಯುನೈಟೆಡ್ ಕಿಂಗ್‌ಡಮ್ ಸುಮಾರು 10,000 ಸೇಂಟ್ ಲೂಸಿಯನ್ ಮೂಲದ ನಾಗರಿಕರನ್ನು ಹೊಂದಿದೆ ಮತ್ತು 30,000 ಕ್ಕೂ ಹೆಚ್ಚು ಸೇಂಟ್ ಲೂಸಿಯನ್ ಪರಂಪರೆಯನ್ನು ಹೊಂದಿದೆ. ಸೇಂಟ್ ಲೂಸಿಯನ್ ವಲಸಿಗರಿಗೆ ಎರಡನೇ ಅತ್ಯಂತ ಜನಪ್ರಿಯ ತಾಣವೆಂದರೆ ಯುನೈಟೆಡ್ ಸ್ಟೇಟ್ಸ್, ಅಲ್ಲಿ ಸಂಯೋಜಿತ (ವಿದೇಶಿ ಮತ್ತು ರಾಷ್ಟ್ರೀಯ ಸಂತ ಲೂಸಿಯನ್ನರು) ಸುಮಾರು 14,000 ವಾಸಿಸುತ್ತಾರೆ. ಕೆನಡಾವು ಕೆಲವು ಸಾವಿರ ಸೇಂಟ್ ಲೂಸಿಯನ್ನರಿಗೆ ನೆಲೆಯಾಗಿದೆ. ದೇಶಕ್ಕೆ ಹೆಚ್ಚಿನ ವಲಸಿಗರು ಸಹ ಇದೇ ಮೂರು ದೇಶಗಳಿಂದ ಬಂದವರು.
ಜನಾಂಗೀಯ ಗುಂಪುಗಳು
2010ರ ಜನಗಣತಿಯ ಪ್ರಕಾರ, ಸೇಂಟ್ ಲೂಸಿಯಾದ ಜನಸಂಖ್ಯೆಯು ಪ್ರಧಾನವಾಗಿ ಆಫ್ರಿಕನ್ ಮತ್ತು ಮಿಶ್ರಿತ, 96.13% (85.28% ಕಪ್ಪು, 10.85% ಮಿಶ್ರ)
ಇತರ ಭಾಷಾ ಗುಂಪುಗಳಲ್ಲಿ ಇಂಡೋ-ಕೆರಿಬಿಯನ್ ವ್ಯಕ್ತಿಗಳು (2.16%) ಮತ್ತು ಬಿಳಿಯ ಸೇಂಟ್ ಲೂಸಿಯನ್ಸ್ 0.61%. ಇತರೆ ಮತ್ತು ಅನಿರ್ದಿಷ್ಟ ಗುಂಪುಗಳು ಜನಸಂಖ್ಯೆಯ 1.1% ರಷ್ಟಿವೆ.
ಭಾಷೆಗಳು
ವರ್ಗ:ಉತ್ತರ ಅಮೇರಿಕ ಖಂಡದ ದೇಶಗಳು ವರ್ಗ:Pages with unreviewed translations
ಆಯೆಷಾ ಝುಲ್ಕಾ
ಆಯೆಷಾ ಝುಲ್ಕಾ (ಹಿಂದಿ: आयेशा झुल्का, ಜನನ: 1975ರ ಜುಲೈ 28ರಂದು, ಭಾರತದ ಕಾಶ್ಮೀರದ ಶ್ರೀನಗರದಲ್ಲಿ ) ಓರ್ವ ಬಾಲಿವುಡ್‌ ನಟಿಯಾಗಿದ್ದಾಳೆ. ಈಕೆ ಭಾರತೀಯ ವಾಯುಪಡೆಯಲ್ಲಿ ಓರ್ವ ಅಧಿಕಾರಿಯಾದ ವಿಂಗ್‌ ಕಮಾಂಡರ್‌ ಝುಲ್ಕಾ ಎಂಬಾತನ ಮಗಳು. ತನ್ನ ವೃತ್ತಿಜೀವನದ ಅವಧಿಯಲ್ಲಿ, ಅವಳು ಪ್ರಮುಖ ತಾರೆಯರೊಂದಿಗೆ ಕಾರ್ಯನಿರ್ವಹಿಸಿದ್ದಾಳೆ. ಮಿಥುನ್‌ ಚಕ್ರವರ್ತಿ, ಗೋವಿಂದ, ಜಾಕಿ ಶ್ರಾಫ್‌‌, ನಾನಾ ಪಾಟೇಕರ್‌‌‌, ಆಮೀರ್‌ ಖಾನ್‌‌, ಸಲ್ಮಾನ್‌‌‌ ಖಾನ್‌‌, ಅಜಯ್‌ ದೇವ್‌ಗನ್‌‌, ಸುನೀಲ್‌ ಶೆಟ್ಟಿ, ಅಕ್ಷಯ್‌ ಕುಮಾರ್‌‌, ಶಾರುಖ್‌ ಖಾನ್‌‌ ಮೊದಲಾದವರು ಈ ಪಟ್ಟಿಯಲ್ಲಿ ಸೇರಿದ್ದಾರೆ.
ಬಾಹ್ಯ ಕೊಂಡಿಗಳು
ವರ್ಗ:ಭಾರತೀಯ ನಟರು ವರ್ಗ:ಸಮಕಾಲೀನ ಜನರು ವರ್ಗ:ಶ್ರೀನಗರದಿಂದ ಬಂದ ಜನರು ವರ್ಗ:1975ರಲ್ಲಿ ಜನಿಸಿದವರು ವರ್ಗ:ಬಾಲಿವುಡ್ ನಟಿಯರು
ಮಹಿಷಿ
ಮಹಿಷಿ ಒಂದು ರಮಣಿಯವಾದ ಸ್ಥಳ. ಶಿವಮೊಗ್ಗದಿಂದ ತೀರ್ಥಹಳ್ಳಿಗೆ ಹೊಗುವ ಹಾದಿಯಲ್ಲಿ 'ಮಾಳೂರು' ಎಂಬ ಸ್ಥಳದಲ್ಲಿ ಇಳಿದು, ಅಲ್ಲಿಂದ ೬.೫ ಕಿ.ಮಿ ಪ್ರಯಾಣಿಸಬೇಕು.
ವರ್ಗ:ಶಿವಮೊಗ್ಗ ಜಿಲ್ಲೆಯ ಪ್ರವಾಸಿ ತಾಣಗಳು
ತ್ರಿವೇಣಿ ಸಂಗಮ, ತಿರುಮಕೂಡಲು ನರಸೀಪುರ
'ತ್ರಿವೇಣಿ ಸಂಗಮ ಟಿ.ನರಸೀಪುರದಲ್ಲಿರುವ ಪ್ರಸಿದ್ಧ ಯಾತ್ರಾಸ್ಥಳವಾಗಿದೆ. ಇದು ಪೌರಾಣಿಕವಾಗಿ, ಐತಿಹಾಸಿಕವಾಗಿ ಪ್ರಸಿದ್ದಿಗೊಂಡಿದೆ. ಇಲ್ಲಿನ ಸ್ಥಳ ಮಹಿಮೆ ತುಂಬಾ ವಿಶಿಷ್ಟವಾದುದು. ಇಲ್ಲಿ ಪ್ರಸಿದ್ಧ "ಕುಂಭ ಮೇಳ" ಮೂರು ವರ್ಷಗಳಿಗೊಮ್ಮೆ ಮಾಘ ಶುದ್ಧ ಹುಣ್ಣಿಮೆಯಂದು ನಡೆಯುತ್ತದೆ. ತಿರುಮಕೂಡಲಿನ ಈ ತ್ರಿವೇಣಿ ಸಂಗಮದಲ್ಲಿ ಪವಿತ್ರ ಸ್ನಾನ ಮಾಡಿ, ಅಲ್ಲಿರುವ ಎಲ್ಲಾ ದೇವರುಗಳ ದರ್ಶನ ಮಾಡಿದರೆ, ಶ್ರೀ ಕ್ಷೇತ್ರ ಕಾಶಿಯಲ್ಲಿ ಗಂಗೆಯಲ್ಲಿ ಮಿಂದು ವಿಶ್ವನಾಥನ ದರ್ಶನ ಮಡಿದಾಗ ಲಭಿಸುವ ಪುಣ್ಯಕ್ಕಿಂತ ಒಂದು ಗುಲಗಂಜಿ ತೂಕ ಹೆಚ್ಚು ಪುಣ್ಯ ಲಭಿಸುತ್ತದೆ ಎಂಬ ಪ್ರತೀತಿ ಇದೆ.
ಇತರೆ ಆಕರ್ಷಣೆಗಳು
ವರ್ಗ : ಕರ್ನಾಟಕದ ಪ್ರಸಿದ್ಧ ದೇವಾಲಯಗಳು
ಹಗ್ ಹೆಫ್ನರ್
ಕಾಲಿನ್ ಕಾಯ್ನರ್ ( ಜನನ ಏಪ್ರಿಲ್ 9, 1926 - 27 september 2017), ಸಾಮಾನ್ಯವಾಗಿ ಹೆಫ್ ಎಂದೇ ಪರಿಚಿತ. ಇವರೊಬ್ಬ ಅಮೇರಿಕಾದ ನಿಯತಕಾಲಿಕ ದ ಪ್ರಕಾಶಕ. ಇವರು ಪ್ಲೇಬಾಯ್ ಎಂಟರ್ಪ್ರೈಸಸ್ ನ ಸಂಸ್ಥಾಪಕ ಹಾಗು ಮುಖ್ಯ ಸೃಜನಾತ್ಮಕ ಅಧಿಕಾರಿ. ಕಳೆದ 2003ರಲ್ಲಿ, ಅರೇನಾ ನಿಯತಕಾಲಿಕವು ಪಟ್ಟಿ ಮಾಡಿದ " ಕಾಮಪ್ರಚೋದಕ ಚಿತ್ರಗಳಲ್ಲಿ ತೊಡಗಿಕೊಂಡ 50 ಮಂದಿ ಅತ್ಯಂತ ಪ್ರಭಾವಿ ಜನ"ರಲ್ಲಿ ಇವರಿಗೆ ಎರಡನೇ ಸ್ಥಾನ ನೀಡಲಾಯಿತು.
ಆರಂಭಿಕ ಜೀವನ
ಹೆಫ್ನರ್ ಅವರ ಜನನ ಶಿಕಾಗೋ, ಇಲ್ಲಿನೋಯಿಸ್ ನಲ್ಲಿ ಆಯಿತು. ಇವರು ಗ್ರೇಸ್ ಕ್ಯಾರೊಲಿನ್ ಸ್ವಾನ್ಸನ್(1895-1997) ಹಾಗು ಗ್ಲೆನ್ನ್ ಲುಸಿಯಸ್ ಹೆಫ್ನರ್(1896-1976) ದಂಪತಿಯ ಇಬ್ಬರು ಗಂಡು ಮಕ್ಕಳಲ್ಲಿ ಹಿರಿಯವರು. ತಂದೆ-ತಾಯಿ ಇಬ್ಬರೂ ಶಿಕ್ಷಕರಾಗಿದ್ದರು. ಇವರು ವಿದ್ಯಾಭ್ಯಾಸವನ್ನು ಸಾಯ್ರೆ ಪ್ರಾಥಮಿಕ ಶಾಲೆ ಹಾಗು ಸ್ಟೀನ್ಮೆಟ್ಜ್ ಪ್ರೌಢಶಾಲೆಯಲ್ಲಿ ಮಾಡಿದರು. ನಂತರ U.S. ಸೇನೆ ಯ ಒಂದು ಸೇನಾ ದಿನಪತ್ರಿಕೆಯಲ್ಲಿ 1944-1946ವರೆಗೂ ಬರಹಗಾರರಾಗಿ ಕೆಲಸ ಮಾಡಿದರು. ಅವರು ನಂತರ ಅರ್ಬಾನ-ಚಾಂಪೇನ್ ಇಲ್ಲಿನೋಯಿಸ್ ವಿಶ್ವವಿದ್ಯಾಲಯದಿಂದ ಮನಶಾಸ್ತ್ರ ದಲ್ಲಿ B.A.ಪದವಿಯನ್ನು ಪಡೆದರು. ಜೊತೆಗೆ ಸೃಜನಾತ್ಮಕ ಬರವಣಿಗೆ ಹಾಗು ಕಲೆ ಯಲ್ಲೂ ಸಹ 1949ರಲ್ಲಿ ಡಬಲ್ ಮೈನರ್ ಪಡೆಯುವುದರೊಂದಿಗೆ ಅವರು ಪದವಿಯನ್ನು ಎರಡೂವರೆ ವರ್ಷಗಳಲ್ಲಿ ಪೂರೈಸಿದರು. ಪದವಿಯ ನಂತರ,ನಾರ್ತ್ ವೆಸ್ಟೆರ್ನ್ ವಿಶ್ವವಿದ್ಯಾಲಯದಿಂದ ಸಾಮಾಜಿಕ ಶಾಸ್ತ್ರ ಹಾಗು ವುಮೆನ್ ಅಂಡ್ ಜೆನ್ಡರ್ ಸ್ಟಡೀಸ್ ನಲ್ಲಿ ಪದವಿ ಶಿಕ್ಷಣಗಳ ಸೆಮೆಸ್ಟರ್‌ ಕೈಗೆತ್ತಿಕೊಂಡರು.ಸ್ವಲ್ಪ ಸಮಯದ ನಂತರ ಅರ್ಧಕ್ಕೆ ತ್ಯಜಿಸಿದರು.
ವೈಯಕ್ತಿಕ ಜೀವನ
ಹೆಫ್ನರ್ ನಾರ್ತ್ ವೆಸ್ಟರ್ನ್ ವಿಶ್ವವಿದ್ಯಾಲಯದ ವಿದ್ಯಾರ್ಥಿನಿ ಮಿಲ್‌ಡ್ರೆಡ್ ವಿಲ್ಲಿಯಮ್ಸ್‌ಳನ್ನು 1949ರಲ್ಲಿ ಮದುವೆಯಾಗುತ್ತಾರೆ. ದಂಪತಿಗೆ ಇಬ್ಬರು ಮಕ್ಕಳಿದ್ದಾರೆ, ಕ್ರಿಸ್ಟಿ(ಜನನ ನವೆಂಬರ್ 8, 1952) ಹಾಗು ಡೇವಿಡ್ (ಜನನ ಆಗಸ್ಟ್ 30, 1955). ಮದುವೆಗೆ ಮುಂಚೆ, ಹೆಫ್ನರ್ ಸೇನೆಯಲ್ಲಿ ದೂರದಲ್ಲಿದ್ದಾಗ ಮಿಲ್‌ಡ್ರೆಡ್‌ ಅನೈತಿಕ ಸಂಬಂಧವಿತ್ತೆಂದು ಒಪ್ಪಿಕೊಳ್ಳುತ್ತಾಳೆ. ಈ ಒಪ್ಪಿಗೆಯನ್ನು ಹೆಫ್ನರ್ "ನನ್ನ ಜೀವನದ ಅತ್ಯಂತ ಕೆಟ್ಟ ಕ್ಷಣ"ವೆಂದು ಕರೆಯುತ್ತಾರೆ. A 2006 E! ಹೆಫ್ನರ್‌ರ ಟ್ರೂ ಹಾಲಿವುಡ್ ಸ್ಟೋರಿ ವ್ಯಕ್ತಿ ಚಿತ್ರಣದಲ್ಲಿ ಮಿಲ್‌ಡ್ರೆಡ್ ದಾಂಪತ್ಯ ದ್ರೋಹದಿಂದ ಅಪರಾಧಿ ಮನೋಭಾವದೊಂದಿಗೆ ಹಾಗೂ ವೈವಾಹಿಕ ಸಂಬಂಧ ಉಳಿಸಿಕೊಳ್ಳುವ ಆಶಯದೊಂದಿಗೆ ಇತರೆ ಮಹಿಳೆಯರೊಂದಿಗೆ ಮಲಗಲು ಹೆಫ್ನರ್‌ಗೆ ಅವಕಾಶ ಮಾಡಿಕೊಟ್ಟಳೆಂದು ಬಹಿರಂಗಪಡಿಸಿದೆ. ಅವರಿಬ್ಬರು 1959ರಲ್ಲಿ ವಿಚ್ಛೇದನ ಪಡೆದರು.
thumb|left|250px|ಡಿಸೆಂಬರ್ 12, 2008ರಂದು ವೆಸ್ಟ್ ಹಾಲಿವುಡ್, CAನಲ್ಲಿನ ಒನ್ ಸನ್ಸೆಟ್‌ನಲ್ಲಿ ಪ್ಲೇಬಾಯ್‌ನ 55 ನೇ ವಾರ್ಷಿಕ ಸಂತೋಷಕೂಟದಲ್ಲಿ ಹೆಫ್ನರ್ ಕರಿಸ್ಸಾ ಶನ್ನೋನ್, ದಶಾ ಅಸ್ಟಫಿಎವ ಹಾಗು ಕ್ರಿಸ್ಟಿನ ಶನ್ನೋನ್ ಜೊತೆಗೆ ಛಾಯಾಚಿತ್ರಕ್ಕೆ ನೀಡಿದ ಭಂಗಿ. ಹೆಫ್ನರ್‌ 1985ರಲ್ಲಿ ಲಘು ಪಾರ್ಶ್ವವಾಯುವಿಗೆ ತುತ್ತಾದರು. ಆಗ ಅವರಿಗೆ 59 ವರ್ಷ ವಯಸ್ಸಾಗಿತ್ತು. ನಂತರ ತಮ್ಮ ಜೀವನ ಶೈಲಿಯನ್ನು ಮರುಪರಿಶೀಲಿಸಿದ ನಂತರ ಹಲವಾರು ಬದಲಾವಣೆಗಳನ್ನು ಮಾಡಿಕೊಂಡರು. ಸ್ವಚ್ಛಂದ ಇಡೀ ರಾತ್ರಿಯ ಸಂತೋಷಕೂಟಗಳು ಗಮನಾರ್ಹವಾಗಿ ಕಡಿಮೆಯಾದವು. ಜೊತೆಗೆ 1988ರಿಂದ ಅವರ ಮಗಳು ಕ್ರಿಸ್ಟಿ ಪ್ಲೇಬಾಯ್ ಸಾಮ್ರಾಜ್ಯದ ಕಾರ್ಯಭಾರವನ್ನು ಆರಂಭಿಸಿದಳು. ಅದರ ಮರು ವರ್ಷ, ಅವರು ಆ ವರ್ಷದ ಪ್ಲೇಬಾಯ್ ನಿಯತಕಾಲಿಕದ ಪ್ಲೇಮೇಟ್ ಕಿಂಬರ್ಲಿ ಕಾನ್ರಾಡ್ ಳನ್ನು ಮದುವೆಯಾದರು. ದಂಪತಿಗೆ ಇಬ್ಬರು ಗಂಡು ಮಕ್ಕಳು ಜನಿಸಿದರು. ಮಾರ್ಸ್ಟನ್ ಗ್ಲೆನ್ನ್ (ಜನನ ಏಪ್ರಿಲ್ 9, 1990) ಹಾಗು ಕೂಪರ್ ಬ್ರಾಡ್ಫೋರ್ಡ್ (ಜನನ ಸೆಪ್ಟೆಂಬರ್ 4, 1991). ದಿ E! ಟ್ರೂ ಹಾಲಿವುಡ್ ಸ್ಟೋರಿ ವ್ಯಕ್ತಿ ಚಿತ್ರಣವು ಗುರುತಿಸಿದಂತೆ ಕುಖ್ಯಾತ ಪ್ಲೇಬಾಯ್ ಭವನವು ಒಂದು ಕೌಟುಂಬಿಕ-ಸ್ನೇಹ ಪೂರ್ಣ ಗೃಹಸಂಕೀರ್ಣವಾಗಿ ಮಾರ್ಪಾಡುಗೊಂಡಿತು. ನಂತರ ಅವರು ಹಾಗು ಕಾನ್ರಾಡ್ 1998ರಲ್ಲಿ ಬೇರೆಯಾದ ಮೇಲೆ ಕಾನ್ರಾಡ್ ಭವನದ ಪಕ್ಕದ ಮನೆಗೆ ಸ್ಥಳ ಬದಲಾಯಿಸಿಕೊಂಡಳು.
ನಂತರ ಸದಾ-ಬದಲಾಗುತ್ತಿದ್ದ ಯುವತಿಯರ ಗುಂಪನ್ನು ಭವನದೊಳಕ್ಕೆ ಹೆಫ್ನರ್ ಕರೆತರುತ್ತಿದ್ದರು. ಜೊತೆಗೆ ಒಂದೇ ಬಾರಿಗೆ ಏಳು ಹುಡುಗಿಯರ ಜೊತೆಗೆ ವಿಹರಿಸುತ್ತಿದ್ದರು. ಇವರಲ್ಲಿ, ಬ್ರಾಂಡೆ ರೋಡೆರಿಕ್, ಇಜಬೆಲ್ಲ ಸೇಂಟ್ ಜೇಮ್ಸ್, ಟೀನಾ ಮರಿಎ ಜೋರ್ಡನ್, ಹೋಲಿ ಮ್ಯಾಡಿಸನ್, ಬ್ರಿಡ್ಗೆಟ್ ಮರಕ್ವಾರ್ದಟ್ ಹಾಗು ಕೇಂದ್ರಾ ವಿಲ್ಕಿನ್ಸನ್ ಸೇರಿದ್ದರು. ದಿ ಗರ್ಲ್ಸ್ ನೆಕ್ಸ್ಟ್ ಡೋರ್ ಎಂಬ ರಿಯಾಲಿಟಿ ಕಿರುತೆರೆ ಸರಣಿಯು ಪ್ಲೇಬಾಯ್ ಭವನದಲ್ಲಿ ಮ್ಯಾಡಿಸನ್, ವಿಲ್ಕಿನ್ಸನ್ ಹಾಗು ಮರಕ್ವಾರ್ದಟ್ ಅವರುಗಳ ಜೀವನದ ಬಗ್ಗೆ ಚಿತ್ರಣ ಬಿಂಬಿಸುತ್ತದೆ. ಕಳೆದ ಅಕ್ಟೋಬರ್ 2008ರಲ್ಲಿ, ಈ ಮೂರು ಹುಡುಗಿಯರು ಭವನವನ್ನು ತೊರೆಯುವ ನಿರ್ಧಾರ ಮಾಡಿದರು. ಹೆಫ್ನರ್ ಇದರಿಂದ ಬೇಗನೆ ಚೇತರಿಸಿಕೊಂಡು ನಂತರ 20 ವರ್ಷದ ತದ್ರೂಪಿ ಅವಳಿ ರೂಪದರ್ಶಿಗಳಾದ ಕ್ರಿಸ್ಟಿನ ಹಾಗು ಕರಿಸ್ಸ ಶನ್ನೋನ್ ಸೇರಿದಂತೆ ಅವರ ಹೊಸ "ನಂಬರ್ ಒನ್" ಗೆಳತಿ ಕ್ರಿಸ್ಟಲ್ ಹ್ಯಾರ್ರಿಸ್ ಜೊತೆ ವಿಹಾರ ಆರಂಭಿಸಿದರು. ಈ ಅವಳಿಗಳ ಜೊತೆಗಿನ ಅವರ ಸಂಬಂಧವು ಜನವರಿ 2010 ರಲ್ಲಿ ಕೊನೆಗೊಂಡಿತು. ಬೇರೆಯಾದ 11 ವರ್ಷಗಳ ಬಳಿಕ, ಹೆಫ್ನರ್ ಕಾನ್ರಾಡ್ ಳಿಂದ ಪರಸ್ಪರರ ಪರಿಹರಿಸಲಾಗದ ಭಿನ್ನಾಭಿಪ್ರಾಯವಿದೆಯೆಂದು ಹೇಳಿ ವಿಚ್ಛೇದನ ಪಡೆಯಲು ಅರ್ಜಿ ಸಲ್ಲಿಸಿದರು. ಹೆಫ್ನರ್ ತಮ್ಮ ಮಕ್ಕಳಿಗೋಸ್ಕರ ಅವಳೊಂದಿಗೆ ತಮ್ಮ ದಾಂಪತ್ಯವನ್ನು ಉಳಿಸಿಕೊಂಡಿದ್ದಾಗಿ ಹೇಳುತ್ತಾರೆ, ಜೊತೆಗೆ ಅವರ ಕಿರಿಯ ಪುತ್ರನಿಗೆ ಈಗತಾನೇ 18 ವರ್ಷಗಳು ತುಂಬಿತ್ತು.
ಹೆಫ್ನರ್ ತಮ್ಮ ಜೀವನದ ಬಗ್ಗೆ ಚಿತ್ರವನ್ನು ನಿರ್ಮಿಸುವ ಮಾತುಕತೆಯಲ್ಲಿದ್ದಾರೆ. ಅವರು ಕಿರುತೆರೆಯ ಹಾಲಿವುಡ್ ವಾಕ್ ಆಫ್ ಫೇಮ್ ಕಾರ್ಯಕ್ರಮದಲ್ಲಿ ತಾರೆಯಾಗಿ ಕಾಣಿಸಿಕೊಳ್ಳುವುದರ ಜೊತೆಗೆ ಹಲವಾರು ಚಿತ್ರಗಳಲ್ಲಿ ಸ್ವತಃ ಕಾಣಿಸಿಕೊಂಡಿದ್ದಾರೆ. ಅವರಿಗೆ 2010ರಲ್ಲಿ, ಮಿಸ್ ಮಾರ್ಚ್ ನಲ್ಲಿನ ಅಭಿನಯಕ್ಕಾಗಿ ರಾಜ್ಜಿ ಪ್ರಶಸ್ತಿಗಾಗಿ "ಅತ್ಯಂತ ಕೆಟ್ಟ ಪೋಷಕ ನಟ" ಎಂಬ ನಾಮನಿರ್ದೇಶನವನ್ನು ಸ್ವೀಕರಿಸಿದ್ದಾರೆ.
ರಾಜಕೀಯ ಹಾಗು ಜನೋಪಕಾರ
ಪ್ಲೇಬಾಯ್  ನ ಮರ್ಲಿನ್ ಮನ್ರೋಳ ನಗ್ನ ಚಿತ್ರಗಳನ್ನು ಹೊತ್ತ ಒಂದು ಸಂಚಿಕೆಯು ಬಿಡುಗಡೆಯಾದ ನಂತರ ಜೂನ್ 4, 1963ರಲ್ಲಿ, ಅವರನ್ನು ಅಶ್ಲೀಲ ಸಾಹಿತ್ಯವನ್ನು ಮಾರಾಟ ಮಾಡಿದಕ್ಕಾಗಿ ಬಂಧಿಸಲಾಯಿತು. ನ್ಯಾಯದರ್ಶಿ ಮಂಡಳಿಯು ಒಂದು ತೀರ್ಮಾನಕ್ಕೆ ಬರಲು ಅಸಾಧ್ಯವಾಯಿತು. ಅವರ ಮಾಜಿ ಕಾರ್ಯದರ್ಶಿ, ಬಾಬ್ಬಿ ಆರ್ನ್ಸ್ಟೀನ್, ಜನವರಿ 1975ರಲ್ಲಿ ಮಾದಕ ವಸ್ತುಗಳ ವಿಪರೀತ ಸೇವನೆಯಿಂದ ಚಿಕಾಗೊ ದ ಹೋಟೆಲ್ ಕೋಣೆಯಲ್ಲಿ ಮರಣ ಹೊಂದಿರುವುದು ಪತ್ತೆಯಾಯಿತು. ಹೆಫ್ನರ್ ಒಂದು ಪತ್ರಿಕಾ ಗೋಷ್ಠಿ ಕರೆದು ಮಾದಕ ವಸ್ತುಗಳ ಏಜೆಂಟರು ಹಾಗು ಸರ್ಕಾರಿ ಅಧಿಕಾರಿಗಳ ಕಾರಣದಿಂದ ಅವಳು ಆತ್ಮಹತ್ಯೆಗೆ ಶರಣಾದಳೆಂದು ಆಪಾದಿಸುತ್ತಾರೆ. ಪ್ಲೇಬಾಯ್ ನ ಸಿದ್ಧಾಂತ ಹಾಗು ಅದರ ಮುಕ್ತ ಮಾದಕ ವಸ್ತು ಕಾಯಿದೆಗಳ ಸಲಹೆ ಕಾರಣದಿಂದ ಸರ್ಕಾರ ಅವರನ್ನು ಬಂಧಿಸಲು ತುದಿಗಾಲಲ್ಲಿ ನಿಂತಿದೆಯೆಂದು ವಾದಿಸುತ್ತಾರೆ. ಹಗ್ ಹೆಫ್ನರ್‌ರ ಮೊದಲ ತಿದ್ದುಪಡಿ ಪ್ರಶಸ್ತಿಯನ್ನು ಕ್ರಿಸ್ಟಿ ಹೆಫ್ನರ್ ರೂಪಿಸಿದರು. ಇದು "ಅಮೆರಿಕದ ತಿದ್ದುಪಡಿ ಹಕ್ಕನ್ನು ಉಳಿಸಿ ವರ್ಧಿಸಲು ಗಮನಾರ್ಹವಾಗಿ ನೆರವನ್ನು ನೀಡಿರುವ ವ್ಯಕ್ತಿಗಳ ಪ್ರಮುಖ ಪ್ರಯತ್ನವನ್ನು ಗೌರವಿಸುವುದಕ್ಕೆ" ಪ್ರಶಸ್ತಿಯನ್ನು ರೂಪಿಸಲಾಗಿದೆ.
ಅವರು ಡೆಮೊಕ್ರಾಟಿಕ್ ಪಕ್ಷಕ್ಕೆ ದೇಣಿಗೆ ನೀಡುವುದರ ಜೊತೆಗೆ ಪಕ್ಷಕ್ಕಾಗಿ ಚಂದಾ ಸಂಗ್ರಹಿಸಿದ್ದಾರೆ.
ಎಸ್ಕ್ವೈರ್ ನಿಯತಕಾಲಿಕವು 1955ರಲ್ಲಿ ತಿರಸ್ಕರಿಸಿದ ನಂತರ, ಹೆಫ್ನರ್ ಚಾರ್ಲೆಸ್ ಬೆಯುಮೊಂಟ್ ಅವರ ಕಿರು ವೈಜ್ಞಾನಿಕ ಕಾಲ್ಪನಿಕ ಕಥೆಯನ್ನು ಪ್ಲೇಬಾಯ್  ನಲ್ಲಿ ಪ್ರಕಟಿಸಲು ಒಪ್ಪಿಕೊಂಡರು. "ದಿ ಕ್ರೂಕೆಡ್ ಮ್ಯಾನ್" ಎಂಬ ಹೆಸರಿನ ಕಥೆಯಲ್ಲಿ ಒಬ್ಬ ಸರಳ ಮನುಷ್ಯ ಸಲಿಂಗಕಾಮ ರೂಢಿಯಲ್ಲಿದ್ದ ಜಗತ್ತಿನಲ್ಲಿ ಹೇಗೆ ಕಿರುಕುಳಕ್ಕೆ ಒಳಗಾಗುತ್ತಾನೆ ಎಂಬುದನ್ನು ಚಿತ್ರಿಸುತ್ತದೆ. ನಿಯತಕಾಲಿಕಕ್ಕೆ ಬಂದ ಕೋಪೋದ್ರಿಕ್ತ ಪತ್ರಗಳನ್ನು ಓದಿದ ನಂತರ, ಹೆಫ್ನರ್ ಟೀಕೆಗಳಿಗೆ ಉತ್ತರವನ್ನು ನೀಡುತ್ತಾ, "ಸಲಿಂಗಕಾಮಿ ಸಮಾಜದಲ್ಲಿ ಹೇಗೆ ಭಿನ್ನಲಿಂಗೀಯರಿಗೆ ಕಿರುಕುಳ ನೀಡುವುದು ತಪ್ಪೋ ಹಾಗೆ ಇದಕ್ಕೆ ವ್ಯತಿರಿಕ್ತವಾಗಿ ನಡವಳಿಕೆ ತೋರಿಸುವುದು ಸಹ ತಪ್ಪು." ಹೆಫ್ನರ್ ರನ್ನು ಸಾಕ್ಷ್ಯ ಚಿತ್ರದಲ್ಲಿ ಸಲಿಂಗಕಾಮಿ ಹಕ್ಕುಗಳ ಪ್ರವರ್ತಕ ಎಂದು ಬಿಂಬಿಸಲಾಗಿದೆ.Hugh Hefner: Playboy, Activist and Rebel